text:
pa Tontongi
ske ou ka fonde yon idantite nasyonal lenguistik oubyen kiltirèl nan yon relasyon dominasyon yon lang pa yon lòt? Nan premye chapit liv sila a ki titre La problématique et son historique («Problematik la ak istorik li»), mwen montre foste ki kache dèyè idantite «frankofòn» yo kole sou non Ayiti ansanm ak ekriven ayisyen ki ekri an franse. Nan ka Ayiti, ekspresyon «peyi frankofòn» oubyen peyi ki fè pati de «Frankofoni» ki pretann Lafrans se «manman patri», yon pwisans bon samariten, ki pwoteje w e ki ap pote ba w «inivèsalism», se yon jebede, yon mistifikasyon. Reprezantasyon romantik yo fè de Lafrans ansanm ak kilti fransè a kòm swadizan yo se faktè ki lejitime lòt pèp, se yon wonga poud-nan-zye klas dominan Ayiti ak Lafrans yo met sou pye pou kontinye yon sipè-reyalite neo-kolonyal (nan sans marxis de yon sipè-estrikti) ki la pou mentni yon Ayiti endepandan sou dominasyon.
Anplis, nou rejte avèk fòs nosyon ke ou ka fonde idantite nasyonal yon peyikeseswa yon idantite politik, etnik oubyen lenguistikapati de senk ak dis pou san de popilasyon peyi a. Se kòm ou ta rele Etazini yon peyi «espayofòn», «sinofòn» ouswa «arabofòn» paske gen yon minorite fò nan popilasyon l lan ki pale espayòl, chinwa oubyen arab. Se kouwè Yves Dejean di: «Pa gen ankèt ki pèmèt nou wè vrèman konbyen moun ann Ayti kap babye ann anglè e ann espayòl sèlman ap degaje yo nan lang sa yo, oubyen pale yo kouramman. Men ankenn obsèvatè ki gen bon sans pap ka deklare lang pèp ayisyen an se anglè, espayòl oubyen franse, sof nan dènye ka franse a kote yo jwe sou yon konfizyon ant yon lang ou batize ofisyèl e legal daprè volonte yon ti ponyen de sitwayen (Konstitisyon 1918 la, atik 24; e sa 1987 la, atik 5) e yon lang tout moun ki fèt e elve ann Ayiti pale (7 a 8 milyon). [tradiksyon pa nou de franse]1»
Se sèl yon reflèks neo-kolonyalis ki ka esplike deziyasyon Ayiti ak ekriven ayisyen yo ki ekri an franse antanke «frankofòn» olyede «kreyolofòn» kan ou konnen nonsèlman totalite popilasyon ayisyen an pale kreyòl, men tou plis ke katrevenkenz pou san ekriven ayisyen ki ekri an franse pale kreyòl kòm lang matènèl yo pale nan lavi chak jou.
Natirèlman, itilizasyon yon lang nan limenm pa bay idantite, men ou pa ka gen yon idantite literè ou lengwistik otantik nan yon sitiyasyon kote lang matènèl yon pèp oubyen yon ekriven entèdi, devalorize oubyen siprime. Idantite se pa tou yon senp deziyasyon oubyen idantifikasyon avèk yon reprezantasyon senbolik dominan. Li dwe genyen tou sa Jean-Paul Sartre rele yon «otantisite», sètadi yon estaj nan konpletid yon kretyenvivan kap viv libète l nan chwa li genyen.
Epitou, nan sans kache tèm «frankofòn» lan, li siyifi non inikman oun moun ki pale oubyen ekri franse, men tou yon antite lenguistik, kiltirèl e politik ki patisipe nan pwojè ejemoni kiltirèl e jeo-estratejik peyi Lafrans. Li siyifi adezyon nan «mission civilisatrice» neo-kolonyalis Lafrans, nostalji anvè glwa pase li, fwa nan yon kilti «klasik» siperyè, antouka, poze l kou yon altènativ, yon lòt «pèspektiv kilti» pou kontrekare itilitarism, materyalism ak globalism kilti dominan anglo-saksonn lan2.
Lang yon pèsonn oubyen yon pèp se pa sèlman bann son, siy, imaj e enfleksyon vwa; li se tou e sitou reprezantasyon de fonksyon, ran, klas oubyen pouvwa moun lan oubyen pèp lan ekzèse nan relasyon endividyèl, sosyal oubyen entènasyonal li genyen ak lòt moun oubyen ak lòt pèp.
Fondman teorik ak presedans
Tankou Jenèz Labib montre, saj ak mistik nan Loryan yo te deja dekouvwi sekrè relasyon dyalektik ki genyen ant langaj, pèsepsyon e konesans. Plis ke yon senp manifestasyon fizyolojik e sansoryèl, langaj gen yon alterite ontolojik, plizyè dimansyon absoli: li ka di bèl pawòl pou lapè, oubyen tou pou lagè, li ka deklare lanmou oubyen simen lapenn, li ka chante lespwa oubyen yon konsepsyon sinik sou lavi, elatriye. Donk langaj ka yon avantaj oubyen yon pyèj, yon afimasyon oubyen yon alyenasyon.
Nan liv li ki rele Langaj e konesans, filozòf Adam Schaff site Johann Gottfried Herder (17441803) ansanm ak Wilhelm von Humboldt (17671835) nan rechèch li pou li jwenn yon teori konsistan sou langaj ansanm ak «wòl aktif e fòmatè li jwe nan pwosesis konesans moun». Misye te pi patikilyèman enterese nan sa Herder vle di lè li di «sistèm lang nasyonal yon pèp fòme vizyon sou lemond manm nasyon an genyen». Schaff site tou Humboldt ki di «genyen nan chak lang yon vizyon mond la». Misye di: «Tout fason sijektif nou wè objè yo pase nesesèman pa nan jan nou chapante e itilize langaj. ( ) Kouwè nou konnen sijektivite toujou makonnen ak yon pèsepsyon objektif, nou ka deja konsidere, endepandan de lang lan, tout endividyalite imen tankou yon pwendevi pwòp pou yon vizyon sou mond lan. Men vizyon sa a vin ranfòse pa langaj, paske koulyea mo a limenm vin tounen yon objè parapò avèk nanm moun lan, e li vin pote yon patikilarite siplemantè ki distenge l de sijè a si tèlman ke gen twa bagay ou wè nan konsèp lan: anprent objè a, fason sijè a resevwa li, e efè mo a pwodui antanke son lenguistik. Efè sa a mo a pwodui a nesesèman domine nan chak lang pa yon analoji konstan; e kou nou konnen tou nan chak nasyon gen yon sijektivite omojèn ki deja ekzèse aksyon li sou lang lan, genyen donk nan chak lang yon vizyon sou mond lan ( ) Divèsite ant lang yo se pa divèsite son ak siy, men yon divèsite ant diferan vizyon sou mond lan.3»
San reponn yo konplètman, Schaff poze tout keksyon enpòtan ki jwenn ak dyalektik relasyon ant langaj ak idantite, jan relasyon pote-m-m-pote-w yo genyen youn ak lòt: «Eske yon sistèm lenguistik detèmine enfliyanse yon fason defini pèsepsyon ak konesans? Si wi, nan ki pwopòsyon sa rive?» Schaff mande. Misye anplifye keksyon sa a ak de lòt nan menm liy ide a: «Eske fason yon moun pèsevwa mond lan endepandan de fason li panse, kididonk sistèm lenguistik done nan ki moun lan panse a? Eske «fè brit», fè ki ekziste nan yomenm vrèman ekziste nan eksperyans, nan sans endepandans sansasyon pa rapò ak lòt eleman vi mantal oun moun, langaj pi patikilyèman? Si langaj enfliyanse pèsepsyon, pa konsekan totalite konesans imen, eske sa pa vle di diferan sistèm lenguistik bay diferan pwosesis konesans? Eske sa ka diferansye yon ‘vizyon natirèl sou mond lan sosyete a bay tèt li an menm tan l ap anseye manm yo yon lang?4»
Sa ki vrèman enterese nou koulyea, se pa rezoud deba sou relasyon ant langaj avèk panse e konesans, men jan de dega yon lang yo prete w oubyen yon idantite lamayòt, fiktif (fiktif nan sans idantite «frankofòn» yo bay Ayiti a) ka genyen sou ekilib mantal ak otantisite idantitè yon endividi oubyen yon nasyon. Edward Said, ki ekri anpil sou pwoblematik dominasyon kiltirèl ant kolonize ak kolonizatè, pa di anpil sou faktè langaj nan troma ak lapenn fè kolonyal koze. Nan liv li Kilti e enperyalism, yon liv trè enfliyan, Said pa konsakre ankenn chapit sou pwoblematik langaj, ou ta menm di li pa ekziste; li plase li de preferans nan kad jeneral dominasyon kiltirèl enperyalis: «Gwo lekòl kolonyal yo, pa ekzanp, Said di, te konn anseye a plizyè jenerasyon boujwazi natif-natal verite enpòtan sou listwa, lasyans e kilti. Yo tire de ansèyman sa yo konesans fondamantal sou lavi modèn, sepandan yo rete tèt soule depandan de yon otorite ki baze andeyò de yomenm.» Said di «ekriven post-kolonyal» yo (yon tèm nou pa trouve ki kòrèk) gen pou devwa pou yo «konsève pase yo» e anvizaje pratik ak «vizyon revize sou pase» pou yo ka met sou pye yon «fiti post-kolonyal» kote «natif-natal yo te fè fè silans yo vin pale e aji sou yon teritwa rekonki, nan kad yon mouvman rezistans jeneral kont kolonizatè.5»
Frantz Fanon, limenm, te rekonèt touswit nan koumansman liv li, Peau noire, masques blancs, nan yon chapit ki titre «Moun nwa e langaj» ke: «Pale se anplwaye yon sèten sentaks, metrize mòfoloji tèl ou tèl lang, men sitou se asime yon kilti, sipòte pwa tout yon sivilizasyon.» Apre l te obsève ravaj-dega «desounman» Antiyè yo nan metropòl Lafrans, Fanon di: «Nwa a ap santi l pi blan, sètadi pi prè yon moun tout bon, plis li adopte lang franse a. ( ) Yon moun ki posede yon langaj posede anmenm tan an mond ki eksprime e enplike pa langaj la». ( ) Antiyè nwa a, keseswa kiyès li ye [e kouwè tout kolonize] toujou sitiye tèt li parapò ak yon langaj.»
Fanon kontinye: «Nwa ki te frekante metropòl la te kouwè yon demi-dye», sejou l an Frans «transfòme l radikalman». Pou boujwazi nan Antiy yo limenm, Fanon di «li pa vle anplwaye kreyòl, sof nan rapò l avèk domestik li yo. Nan lekòl tijèn Matinikè a aprann meprize lang kreyòl la e manman yo rele timoun yo «tibanbann» lè yo itilize kreyòl. Wi, Fanon kontinye, fòk mwen prete atansyon ak jan mwen pale, se apati de limenm y ap vin jije mwen Y ap di de mwen, avèk anpil mepri: li pa menm konn pale franse»n ap ka ajoute tou ekspresyon Léon Damas lan, site pa Fanon, li pa menm konn pale «le français de France / le français du Français / le français français.6»
Fanon ekri preske tout zèv pibliye li yo an franse, obsèvasyon l yo pa soti donk de yon santiman anti-franse, men de preferans de yon ekzamen psichik an pwofondè an kalite psikyat Fanon te ye. Kontrèman ak «kreyolitis» yo jounen jodia7, ki fè de lang franse a yon fetich, Fanon itilize li tankou yon enstriman, men misye pat pèdi lòlòy li pou sa: «Pale yon lang, misye di, se asime yon mond, yon kilti. Antiyè a ki vle blan ap vin plis santi l blan plis li apwopriye enstriman kiltirèl lang blan an.» Fanon prezante objeksyon kont mo André Breton te anplwaye pou li te felisite Aimé Césaire nan entwodiksyon Breton te ekri pou liv Césaire a Cahier dun retour au pays natal. Breton te ekri: «Misye se yon Nwa ki manye lang franse a pi plis ke nenpòt kèl Blan.» Fanon te trouve mo sa yo trè patènalis, pwodui yon rasism enkonsyan, paske li pat wè poukisa Breton te wè paradoks lakay Césaire poutèt bèl franse li ekri alòske misye te agreje nan Inivèsite.
Fanon sezi pwoblematik ki gen nan lang moun pale nan tout konpleksite epistemolojik li, li diseke tou maladi nan anatomi li e destabilizasyon li kreye lakay yon oprime. Echèl valorizasyon etnik e sosyal la te si tèlman desounen nanm oprime yo yomenm, ke yo analize Antiyè ki retounen sot nan metropòl la avèk anpil atansyon pou wè sil ka pale franse san fot oubyen si misye si yon blofè, Fanon obsève: «Lefètke pou Nwa ki retounen an vin adopte yon lang diferan de sa kolektivite li te fèt la pale te montre te gen yon dezoryantasyon, yon klivaj.» An metropòl echèl valorizasyon an pouse anpil Nwa yo itilize trikaj pou yo ka chanje plas, Fanon te lamante: «Lè yon Senegalè aprann kreyòl pou l fè tèt li pase pou yon Antiyè: mwen di sa se alyenasyon. Si Antiyè yo ki wè sa fè blag sou misye: mwen di sa se mank de konpreyansyon.8»
Konsènan «chwa» lang fanse a, anpil ekriven e pansè pwogresis ki anplwaye l motive pa yon estrateji endividyèl delibere pou sèvi de sa Jean-Paul Sartre rele «aparèy-a-panse ansyen mèt la» pou idantifye, denonse, devwale aryè-panse, malfezans ak alyenasyon kolonizasyon. Men kouwè Sartre di tou, tout bagay sa yo se «kaka nan zye» paske kolonizatè a «fè yon jan pou li rete yon medyatè avi» nan tout zaksyon kolonize a. Anplis, eske yo te vrèman gen chwa nan yon sitiyasyon kote altènativ la se anplwa yon lang non-ewopeyen ki ka kondane yo nan ekzil, nan yon ghetto entelektyèl nan sen pwòp peyi yo?
Ann di tou, pou defans yo, ke anpil nan ekriven ak pansè sila yo te enfliyanse pa metodoloji materyalis marxis la ki privilejye rapò pwodiksyon e echanj olyede medium kominikasyon ki anplwaye nan rapò sa yo. Kritik Karl Marx sou sipèestrikti kapitalis e kolonyalis la pa enkli ladann l dominasyon lenguistik; li jije ide ak konsepsyon ki fonde e jistifye eksplwatasyon pi enpòtan.
Men pèp domine e eksplwate yo ki gen yon lang matènèl domine e ki oblije «kominike» nan yon lang etranje yo enpoze sou yo, pa viv pwoblematik la en tèm inikman de rapò pwodiksyon; yo viv li tou nan sa mwen ta rele yon desounman mantal e meta-sosyal, yon dezekilib psichik, yon depèviman ki demoli tout chans yo ta genyen pou yo vin yon moun ki konplè, tout chans pou yo vin viv richès bèlte zèl vole lavi, paske ravaj-dega dominasyon langajyè te antre nan zantray reprezantasyon idantite yo, e koze anpil troma ki anvayi santiman yo genyen de ki moun yo ye nan vi chak jou yo, sa yo pèsevwa e sa yo ta renmen ye. E moun sa a ki pèdi lapawòl vin pèdi nanm li tou paske li entènalize byenfonde kolonizasyon, e beni pwòp dekiltirasyon li tankou yon entèvansyon Lapwovidans ki te vin rann nesesè akoz de bezwen swadizan sivilizasyon ak pwogrè.
Konsènan sitiyasyon patikilye ann Ayiti, nou tout konnen wòl senbolik e pratik e predominans pwisans reprezantasyonèl pale franse genyen nan sosyete ayisyen an. Jean-Jacques Dessalines, ki pa te konn pale franse, te pwononse diskou endepandans la an kreyòl, men touswit aprè Boisrond Tonnerre te wè li nesesè pou l te pwononse Ak Endepandans la an franse. Daprè Maximilien Laroche zak sila te endike yon devyasyon enpòtan, yon kasaj, yon chanjman desizif parapò premye zak senbolik Desalines te fè lè li te chanje non franse Saint-Domingue pa non endyen Ayiti.
Pou lontan ann Ayiti, si ou pat pale franse ou pat konsidere anyen nan dinamik relasyon pouvwa reyèl nan sosyete a. Nou sonje tou lè nou louvri bouch nou nan klas e mèt oubyen madmwazèl lekòl la fè kè nou sote anba entèjeksyon: «Exprimez-vous!», yon entèjeksyon ki te fè nou santi tankou nou pat yon moun total-kapital paske nou pat gen dwa alapawòl, sètadi a pawòl pa nou, e non pa yon pawòl tronke, enpoze. Menm apre monte opouvwa Franswa Divalye ak tontonmakout yo, kote reprezantasyon pouvwa a te yon ti jan chanje ran oubyen klas sosyal oun moun, kote kèk moun te gen dwa de vi e de mò sou lòt moun, fòs senbolik e reprezantasyonèl pale franse pat janm chanje. Avèk tou preponderans pwisans global angle ak kilti anglo-saksonn lan vin pita genyen nan reprezantasyon pouvwa reyèl ann Ayiti, relasyon ant lang ak idantite patisipe nan yon relasyon de pouvwa nan nonsèlman relasyon dominan-domine ki genyen ant franse ak kreyòl, men tou nan relasyon dominan-dominan ant franse ak angle ki pataje espas entelektyèl ayisyen, e ki aktivman angaje nan travay enferyorizasyon ak zonbifikasyon lang ak kilti afro-kreyòl ayisyen yo. Diran de syèk lekòl ann Ayiti te fèt inikman an franse, men nan lis matyè ki enseye yo ou te wè lang laten, grèk, angle e espayòl; men ankenn mansyon pat janm fè de kreyòl, ni ekri ni oral.
Relasyon ant lang ak idantite nan yon sitiyasyon dominasyon lenguistiko-kiltirèl se alafwa pwodui yon melanj konfli, antagonism e kontradiksyon anmenm tan yon ansanm-ansanm nan rapò dyalektik e afimativ, sètadi yon volonte, yon desizyon delibere e detèmine pou afime dwa ak preogativ lang ak kilti domine a. Pa ekzanp relasyon dominan-domine ant laten ak franse diran premye tan devlopman lang franse a, e desizyon Kadinal Richelieu pran finalman pou tabli Akademi Franse a. Sepandan, deliberasyon ak detèminasyon ki te desizif yo, se kouraj ekriven yo te genyen e sakrifis yo te konsanti fè pou yo ekri e pibliye an franse men lè milye entelektyèl dominan yo pat anfavè yo.
«Kreyolite» oubyen kreyòl kou matyè premyè?
Nan premye chapit liv sila a mwen montre movèz fwa, manti ak mistifikasyon ki chita dèyè deziyasyon Ayiti tankou yon peyi «frankofòn», manm apaantyè de «Frankofoni», klib neo-kolonyal Lafrans ak ansyen koloni li yo met sou pye pou kontinye dominasyon kiltirèl fransite.
Yon lòt pratik nou denonse nan chapit sa a, se itilizasyon lang kreyòl la pa sèten ekriven ayisyen e antiyè tankou matyè premyè oubyen materyèl brit pou pèfeksyone bèl chelèn chedèv an franse; se kouwè kondisyon zonbi a ki fè tout travay sou chan an men ki pa gen ankenn dwa ni reprezantasyon nan lakou bòkò a. Pratik sa a ann Ayiti, byennantandi, dire preske tout disnevyèm syèk la e mwatye ventyèm syèk la. Li reparèt jounen jodia ka anpil ekriven an Matininik e Guadeloup sou nouvèl lekòl «kreyolizasyon» oubyen «kreyolite» prekonize pa ekriven kouwè Aimé Césaire, Edouard Glissant, Jean Bernadé, Patrick Chamoiseau, Raphaël Confiant, elatriye. Byenke nou dwe felisite Bernadé, Chamoiseau e Confiant pou jefò yo deplwaye anfavè ekriti ak pwomosyon lang kreyòl ann Matinik e Guadeloup, konsèp «kreyolite» yo pwomouvwa a pa depase itilizasyon lang kreyòl tankou materyèl brit e ajou folklorik nan elaborasyon liv chelèn ki ekri an franse. Aranjman sa pa ede anyen avansman lang ak kilti afro-kreyòl antiyè yo, pwiske li kenbe yo nan menm wòl enferyè yo ba yo nan yon rapò pouvwa ki benefisye lang-kilti dominan an. De plis, nou pa wè kouman pale de patrimwàn ak emosyon afro-kreyòl nan bèl chedèv franse ka ede devlopman, pwomosyon ak valorizasyon lang ak kilti afro-kreyòl yo.
Natirèlman, anplwa yon lang nan limenm pa ka bay oubyen siyifi yon idantite. Antanke medium kominikasyon ak siyifikasyon, yon lang se dabò yon enstriman; men lè yo plase li nan yon plan senbolik e reprezantasyonèl, li vin gen lòt siyifikasyon, sitou nan relasyon pouvwa ant klas sosyal yo (ki vin reflekte nan rapò endividyèl diran echanj chak jou yo). Rapò pouvwa sa yo toujou rive nan sitiyasyon «diglossique» kote genyen yon relasyon enferyorite ant de lang (tankou nan ka laten parapò ak lang lokal yo, franse parapò ak lang pèp kolonize yo oubyen nan sen klas dominan Ewòp yo).
Nou konnen genyen yon ògàn ki franse nan manman kò kilti ayisyen an, yon ògàn ki rich ak grann kalite chedèv literè e atistik nivo mondyal ki remonte depi fondasyon nasyon an. Se yon fè istorik ankenn moun pa ka denye. Sepandan, se sèlman apeprè senk a dis pou san popilasyon total peyi a ki gen aksè ak e absòbe kilti franse a, katrevendis pou san rès yo pa gen aksè e pa konnen lòt kilti ke kilti afro-kreyòl oral la.
Esklizyon pati afro-kreyòl kilti ayisyen an remonte depi premye jou nesans peyi a, lè nouvo dirijan e nouvo klas dominan yo te vle fè pwisans kolonyalis etranje yo wè yo pat yon bann «barbares» e «sovaj», pale franse e anbrasman kilti franse a te la donk pou prouve yo te «sivilize».
Te gen esklizyon, men te genyen tou polarite, paske lòt kilti domine a tap kenbe reziste e chache afime l diran tout istwa peyi a. Poutan, mistifikasyon an kontinye rete djanm. Lè, pita, avèk mouvman endijenis la, yo te vin rekonèt e revandike pati afro-kreyòl la, boujwazi elitis anti-afrokreyòl la te fè yon jan pou yo sèvi de li tankou senpleman yon matyè brit fòlklorik, oubyen kòm amizman pou touris. Lè yo te vin evantyèlman fè kreyòl la youn nan de lang ofisyèl peyi a (ann adisyon ak franse), se te yon gwo pa ann avan sou plan senbolik, men yo sanble te fè sa yon fen nan limenm olye yon kòmansman.
Polarite, dualism de kan ant sa Idi Jawarakim rele «francolonisés» yo e afro-kreyòl yoansanm ak mas analfabèt monoleng kreyòl yose yon eksperyans yo viv nan kontradiksyon paralèl, sètadi kontradisyon ki menm lè eleman yo ap monte youn kont lòt, yo pa chanje anyen nan estati quo a paske yo senpleman suiv vwa paralèl yo, paske tou de kontradiksyon yo pataje menm kwayans nan premis fondamantal fè kolonyal la, sètadi ke lang ak kilti franse a siperyè de lang ak kilti natif-natal afro-kreyòl la.
Ant frankolonize e afro-kreyòl yo gen menm aseptasyon premis sipèestriktirèl kolonyalis yo ki sipoze ke franse a, antanke lang «entènasyonal» e «ewopeyen» dwe domine lang ak kilti afro-kreyòl ayisyen an. Se jisteman la kote pwoblèm lan ye, paske ou senpleman pap ka genyen yon afimasyon idantitè otantik si ou kwè lang ou pale a ak kilti ou genyen an enferyè de yon lòt lang ak kilti. Gen moun ki evoke lefètke kreyòl la se yon lang «à base lexicale française», sètadi ki baze sou vokabilè franse, pou di ke li enferyè a franse. Dabò, si se vre kreyòl la gen baz leksik franse, nou konnen tou estrikti ak sentaks li afriken. Epitou, byenke nosyon «base lexicale» la sipoze yon relasyon ki gen baz kolonyalis, li se yon trè komen nan tout lòt lang nan lemond ki toujou derive de youn oubyen enfliyanse pa plizyè lòt lang. Kouwè pa ekzanp franse ki gen baz leksik laten oubyen lang kap-vèdyen an ki gen baz leksik pòtigè. Se tout sòt prejije, fo premis ak movèz konsepsyon sou kreyòl sila yo nou dwe jodia remèt an keksyon. Se tout yon paradigm, se tout mantalite fondatris la nou dwe chanje, e retounen nan kòmansman kazye zero pwoblematik la.
Pou yon bilengism tout bon
Depi lontan yap eskamote keksyon revandikasyon lang pèp ayisyen an sou pretèks kreyòl la pat yon lang. Apre li te vin prouve, espesyalman pa lenguistik jenerativ Noam Chomsky vin popilarize a, ke kreyòl la se yon lang total-kapital ki pale pa milyon moun nan yon milye jeografik detèmine, avèk yon legalite peyi souveren, yo di, eh byen, wi li ka se yon lang, men ou ka sèlman di pwezi ak tirekont ladann, ou pa ka fè lasyans oubyen pale de «bagay serye» ladann l. Defi pou nou leve jounen jodia, se pa sèlman prouve ke ou ka fè lasyans e di bagay serye an kreyòl; defi a se montre ke nou ka fè tout bagay sa yo, e avèk anpil lòt bagay, kou pa ekzanp lanse yon kanpay alfabetizasyon an kreyòl, anseye matyè onivo elemantè, primè, segondè ak inivèsitè an kreyòl, ekri ansiklopedi kreyòl, konstwi biblotèk kreyòl, e sitou ekri e pibliye an kreyòl.
Kouwè istwa lang franse a limenm montre parapò ak laten, ansyen lang dominan, ekri e pibliye an kreyòl gen yon enpòtans kapital pou plizyè rezon. Dabò, paske pwodiksyon nan yon lang se meyè fason pou promouvwa, valorize e konsève lang lan. Epitou sèl fason pou chanje kondisyon enferyorite, esklizyon ak ravaj-dega emotif monoleng ayisyen esperyanse nan relasyon dominasyon li genyen ak lang e kilti franse a, se kapab montre li gen pwòp lang ak kilti pa li ki kapab kreye bèl bagay nan at, lèt ak lasyans, nan espresyon ak kominikasyon; kreye e valorize yon lang ki konplè e ki otonòm, men ki louvri tou anvè lòt lang ak lòt kilti yo, ki gen kiryozite anvè avanti e destine lòt pèp yo. Yon lang valorize, pou yon pèp lib e diy.


c: text/html

text:
Rezime Historik
Premyè Biwo Avoka Etazini te louvri nan Miami nan ane 1929, e lokal li te nan 100 N.E. 1 st Avenue. Lan ane 1932, biwo a chanje lokal e li traverse nan U.S. Courthouse, 300 N.E. 1 st Avenue, kote yon jij federal, Honorab John W. Holland (ansyen Avoka Etazini), jij prezidan [dwayen]. Biwo a te tou piti jiska apre 2yèm Gè Mondyal. Lan ane 1952, te gen dè (2) Avoka Asistan Etazini (AUSAs) e twa anplwaye sipo. Depi lè sa a, Distrik lan vin wè yon ogmantasyon nan anplwaye AUSA yo; de nèf AUSAs nan ane 1956 a 265 nan ane 2002. Jodia a, Distrik lan gen vinde Jij Tribinal Distrik Etazini [U.S. District Court] ak disnef Jij Magistra Etazini.
Biwo principal Mesye Acosta lokalize nan 99 N.E. 4 th Street nan Miami. Biwo Avoka Etazini gen twa lòt biwo ki gen anplwaye nan Distrik la: Ft. Lauderdale, ki louvri nan ane 1975; West Palm Beach, ki louvri nan ane 1978; ak Ft. Pierce, ki louvri nan ane 1990. Avoka Etazini gen yon prezans tou nan Key West koute prezante ka devan lajistis.
Eta la Florid se katriyèm eta ki gen plis abitan nan payi a, e li divize nan twa distrik judisye federal: Sid, Mitan [Santral] ak Nò. Distrik Sid Eta la Florid la gen yon sivas jeografik de 15,197 mil kare e gwose l plis ke 300 mil mil sou kot la de vil Key West nan Sid la rive jis vil Vero Beach nan Nò a. Distrik nou a gen apepre 6,000,000 abitan e li kompri nèf konte diferan: Monroe, Miami-Dade, Broward, Palm Beach, Martin, St. Lucie, Indian River, Okeechobee, ak Highlands.
Distrik la se baz pou yon nomb de anklav federal ki inkli Homestead Air Reserve Base [Baz Rezev Pwisans Lè Homestead], Miccosukee Indian Reservation [Rezevasyon Endyen Miccosukee], Everglades National Park [Pak Nasyonal Everglades], ak US Southern Command, Department of Defense [Komand Sid Etazini, Depatman Defans].
Anplis de plis de ven ajans anfosman lalwa feda, gen apepre 120 ajans eta ak polis lokal nan Distrik Sid Eta la Florid lan.

robotstxt: allowed

filter: keep


text:
Importing Options –; ki sa yo ye pou?
This article describes the purpose of the settings in the “;Importing Options”; gwoup nan pespektiv Import Sòsye, kòm byen ke kèk egzanp sou itilizasyon yo.
You can view additional options for Outlook Import Wizard by clicking the “;Options”; bouton nan dezyèm paj nan sòsye an. All of the program’;s options are split up into groups. Let’;s look at the settings in the “;Importing Options”; gwoup, ki, kòm non an enplike, spesifye kòman pwogram lan pral enpòte mesaj. Nou pral gade tou nan egzanp pou chak nan opsyon sa yo ak ka kote yo sèvi ak yo rekòmande (Leta sa a default nan anviwònman yo bay yo nan parantèz).
- “;Enpòte MSG dosye kòm AMC 822 tèks anl fòma”; (enfim).
Gen kèk pwogram lapòs (tankou Baton an) ofri chwa pou sove imèl nan Fòma MSG. Sa yo dosye yo nan okenn fason ki gen rapò ak orijinal la MSG pespektiv fòma, epi yo olye nòmal mesaj anl ak yon ekstansyon dosye diferan olye de an Anl ekstansyon. Si ou pa sèten ki gen orijin nan dosye yo MSG sous, oswa pòs la-MSG enpòte dosye yo ap parèt mal nan pespektiv (kòm dokiman, pi souvan), Lè sa a, ou ta dwe konvèti MSG pst pa aktive opsyon sa a.
- “;Kreye estrikti a nan pst subfolders”; (pèmèt).
Opsyon sa a presize si prezève estrikti katab lè ou enpòte mesaj. Lè yo opsyon sa-a vire sou, pyebwa sa a katab fenèt kote an Anl / MSG dosye yo te sove ap transfere nan la Pst dosye estrikti, kreye apwopriye a dosye nan pespektiv. Si opsyon sa a etenn, Lè sa a, imèl y ap mete l kòm yon etalaj sèl ki nan lis la itilizatè-chwazi andedan yon Pst dosye. Sa a kapab itil espesyalman lè eseye transfere imel soti nan yon lòt kliyan lapòs (Pespektiv Express, Fenèt Lapòs oswa tonèr) pandan y ap konsève òganizasyon.
- “;Pèmèt pretretman lan anl (UNIX, MAC)”; (pèmèt).
Fonksyon an pou EMLX konvèti pretretman konvèti dosye EMLX (ekivalan a. anl pou UNIX ak Mac kliyan lapòs eksplwatasyon) nan yon fòma fenèt-konpatib. Ou dwe asire w ke opsyon sa a pèmèt si w ap travay ak e may-ki te deja ekspòte soti depi nan pwogram lapòs sou UNIX (Kmay) oswa eksplwatasyon an Mac (Mac Lapòs). Si ou konvèti EMLX dosye sa a san konvèsyon adisyonèl, yo ka parèt mal pa MS pespektiv ak lòt pwogram lapòs fenèt.
- “;Kreye importation pst subfolder pou chak sesyon”; (pèmèt).
Yon lòt opsyon la ki responsab pou Pst dosye estrikti. Si se chwa ki vire sou, Lè sa a, pou chak Anl pst oswa MSG pst sesyon enpòte, pwogram nan kreye yon dosye apa nan itilizatè-espesifik anyè a pespektiv entèn, kreye apwopriye a dosye nan pespektiv. Outlook Import Sòsye kote mesaj la ap pran subfolders nan kont (as long as “;Create the structure of PST subfolder”; ap pèmèt). Avantaj ki genyen nan karakteristik sa a ka vrèman apresye lè w ap travay ak gwoup gwo yerarchize nan mesaj, pou egzanp, when combining mail for a company’;s employees (oswa mesaj nan men kliyan lapòs plizyè) nan yon pespektiv sèl Pst dosye. Nan lòd pou fè pou evite melanje moute korespondans ant anplwaye diferan (oswa ant kliyan lapòs diferan), mesaj yo enpòte nan sesyon separe epi tou yo otomatikman plase nan pwogram nan nan subfolder a ki te kreye.
- “;Recouvrir dosye boutèy demi lit”; (pèmèt).
Chak sesyon enpòte soti nan Anl pst, MSG pst oswa lòt pou tantativ pou konvèti imel dosye ap akonpanye ak yon boutèy demi lit evènman montre enfòmasyon sou operasyon an kounye a, nenpòt ki erè, kòmansman ak fen tan an nan sesyon-an, yo ak sou sa. Anplis yo te parèt nan fennèt la pwogram prensipal, ke enfòmasyon an ekri nan yon dosye boutèy demi lit tèks, ki se ranplase apre chak sesyon si se opsyon sa a vire sou. Otreman, se yon dosye boutèy demi lit apa kreye pou chak sesyon nan dosye a pwogram. Kenbe mòso bwa apa se itil lè regilyèman lè l sèvi avèk Sòsye Import pespektiv to aktyalizasyon pst dosye ak nouvo mesaj, pou egzanp, si a Pst dosye yo itilize kòm yon Pst achiv oswa mesaj kopi backup.
- “;Chwazi Profile import imèl”; (enfim).
Se opsyon sa a sèvi sèlman ansanm ak nan yon imel bay pst mòd konvèsyon pa defo. Si opsyon an se ki inaktif, Lè sa a, nenpòt eseye enpòte anl ak dosye MSG pral ekri dosye yo ki kapab lakòz pwofil la Email aktyèl. Lè pèmèt, ap itilizatè a dwe pouse yo chwazi yon konfigirasyon altènatif. Yo configuration la, te ak Des lapòs yo te jwenn nan anviwònman yo Panel lapòs epi Kontwòl (Windows XP). Sa a Import karakteristik Sòsye pespektiv pwal pwouve ke nan gwo benefis lè eseye enpòte mesaj sou yon PC ki gen kont itilizatè miltip ak miltip e-mail kont kòm byen.
- “;Kreye dosye pespektiv estanda nan dosye nouvo pst”; (pèmèt).
Sa a opsyon yo itilize fè sèlman e-mail dosye ki gen rapò pandan kreyasyon an nouvo pst dosye. Si se chwa ki enfim, nouvo pst dosye a ap gen ladan sèlman: Efase Atik, Inbox, Outbox epi li voye Atik dosye, pou ou yo pral kapab chwazi youn nan yo kòm objektif import imèl. Si se chwa ki pral pèmèt estrikti an default tout dosye pespektiv dwe kreye nan dosye a nouvo pst: Kalandriye, Kontak, Obouyon, Jounal, Nòt, Travay, Tenten E-mail, Efase Atik, Inbox, Outbox epi li voye Atik.
- “;Skip Mac intermediate “;Messages”; kreyasyon subfolder”; (enfim).
A Mac lojisyèl magazen Imèl andedan espesyal sub katab-a rele “;Messages”; ki te kreye anndan chak katab oswa subfolder ki genyen Imèl. Sa a “;Messages”; katab pa parèt kap soti nan anndan an MAC Lapòs lojisyèl, li se sèlman yon subfolder aplikasyon kache. Opsyon la fè li posib sote sa a entèmedyè “;Messages”; subfolder creation and write down directly the mail it contains in the “;real”; (vizib) katab itilizatè.
- “;Prezève dat ak tan pou konvèti dosye”; (enfim).
Opsyon sa a espesyal yo fè li posib jenere kreyasyon an dat menm pou dosye yo konvèti kòm youn lan pou dosye yo sous. Sa a ta fè li posib kenbe Fouye kwonolojik korespondans nan imel.
- “;Prompt for the name of personal storage”; (enfim).
The default name of the storage is “;Outlook Import Wizard”;. Si opsyon an se aktif, pwogram lan pral fè w pou yon nouvo non anvan yo kreye yon nouvo dosye pst. Opsyon a pa pral travay si se done a enpòte nan pwofil la pespektiv default. Opsyon an se sèlman aktif pou Enterprise ak edisyon Sit epi yo nèt enfim pou itilizatè lakay.
Repòtaj sa a dekri bi pou yo anviwònman yo nan "exporting Options" gwoup la nan Outlook Import Sòsye, kòm byen ke kèk egzanp sou itilize nan anviwònman sa yo.


text:
Pétition- Acte d’approbation Citoyenne, L'Amicale des Juristes, Avril 2014
Discussion
-
Reginald Estime
C'est la première foi qu'Haïti est à ce niveau,que le palais du pays dirige par un petit groupe gang,kidnappeur donc je me sens indigne, et que mwen santim fache comme etant un Haitien consequant un Nationaliste qui renmen Haiti pase tout Haitien.
alors Haiti pat janm gen kidnapping nou genyen 10 ans depuis que peyi an pedi tout valeur li a koz de kidnapping, e que nou tap cheche source Kidnapping lan nou pot ko jwenn li, alors kidnappeur yo telman santi yo gen pouvwa sa fe yo investi pou yo pran pouvwa an 2011 par mesye Martelly, laaaaa nou pran yon bon kou bel kou ; bondye fe nou dekouvri sa paske pep Haitien an pa merite sa.
map signe Petition an "Rezon"
1- acte sila pap ka retire MArtelly sou pouvwa men acte sila kap ka fe nou jije Martelly le ke li lese pouvwa sila avek tout corps kidnappeur li yo,mwen poul fe 5 ans li,men fok li antre penitansye apre manda li kom example une foi pour toute
2- acte sila ap kap fe nou bloke Lamothe kom kandida a la presidence paske nou pwal derasine kidnappeur en Haiti apre depart Micky paske nou deja detecte source la.
-
Jeanne Cosmey
J'espere que ce n'est pas en vain
-
Pierre A Jules
Mwen wont pou moun ki rele tet yo entelektyel nan peyi sa a, epi ki mare sosis yo yon fason ou byen yon lot ak pouvwa sweet mimi-gagòt la, ki pa janm di ki mo ki touye anperè nan tout zak malonèt gangstè sa a yo ap komèt nan peyi a.
Recent signatures
-
Agent-x Digichat4 months ago IDENTIFICATION: -
TELPHONE: 38855821
Comments: -
-
henock laguerre4 months ago IDENTIFICATION: -
TELPHONE: 8572888724
Comments: -
-
frank lous4 months ago IDENTIFICATION: fanf
TELPHONE: 7025307786
Comments: -
Petition highlights
- We are now live!


text:
NEW YORK – Ajans Federal pou Jesyon Ijans ak patnè federal nou yo ap travay nan tèt ansanm avèk eta a pou satisfè bezwen lojman Nouyòkè ki deplase yo akòz Ouragan Sandy. Priyorite nou se pou ede moun ki viktim yo kite chanm otèl yo pou yo antre nan apatman yo oswa pou kay ki pwoteje ak repare yo.
FEMA te idantifye kote pou lwe nan zòn ki domaje nan Ouragan Sandy, epi n ap travay pou fè moun ki viktim yo jwenn lojman ki disponib. Yon objektif pou mete moun ki viktim yo nan kay pou lwe nan katye yo, oswa toupre zòn yo otank posib. Sa pa sèlman pi bon pou moun ki viktim yo, men tou li ede biznis katye yo.
Objektif nou se pou ogmante nèt kantite moun ki kapab retounen lakay yo; epi pou yo jwenn kay yo san pèdi tan.
Gen plizyè pwogram ki la pou ede rezoud kriz lojman nan yon kote ki toujou gen kriz lojman.
Pwogram STEP la
FEMA otorize yon pwogram ijans ki la pou fè kay ki domaje yo vin pwoteje yon fason pou moun ki viktim yo kapab retounen pandan pwosesis sekou a. Pwogram nan, Sheltering and Temporary Essential Power (STEP), peye pou reparasyon ki pwovizwa ak nesesè k ap ede repare kouran elektrik, chofaj ak dlo cho nan kay prensipal yo anvan reparasyon pèmanan yo fèt. Se Vil New York, konte Nassau ak konte Suffolk k ap egzekite pwogram sa a.
Toudabò, si pa gen pwoblèm pou enspekte kay la, n ap evalye domaj yo. Si li posib, n ap repare kouran elektrik ansanm avèk reparasyon debaz yo.
Kè kay ka kalifye pou lòt reparasyon pwovizwa. Reparasyon pwovizwa kapab gen ladan sekirite nan fenèt kraze, kouvri miray deyò ak twati ki domaje, epi mete patch ak sekirite nan pòt deyò ki domaje yo.
Yon enspektè ap deside ki eleman pwogram STEP ki disponib pou chak kay.
Sèten eleman STEP ki defini fè pati nan Pwogram Reparasyon Vil New York.
- Sitwayen ki nan Vil New York kapab rele 3-1-1 oswa yo kapab ale nan Sant Reparasyon Vil New York.
- Sitwayen Konte Nassau yo: 888-684-4267.
- Sitwayen Konte Suffolk yo: 2-1-1.
Asistans pou Lojman Pwovizwa
Pou ede moun yo kite abri yo, FEMA te kreye pwogram Asistans pou Lojman Pwovizwa (TSA) pou fè moun viktim ki kalifye yo ale nan otèl oswa motèl si yo pa kapab retounen nan kay domaje yo. Se FEMA ki peye depans lojman TSA dirèkteman ba otèl la.
Yo te pwolonje pwogram nan pou kat (4) semèn. Nouvo pwolongasyon an ap pèmèt moun ki aplike yo rete nan otèl patisipan yo pandan sezon fèt la. FEMA ap rele moun kalifye ki aplike yo pou pwolongasyon an pou fè yo konnen peryòd kat (4) semèn ki pwolonje a ak dat pou yo sòti nan otèl oswa motèl yo se 12 janvye 2013.
Moun viktim ki kalifye pou TSA kapab resevwa èd pou yo jwenn yon otèl depi yo rele: 800-621-FEMA (3362) oswa TTY 800-462-7585. Nimewo telefòn gratis yo fonksyone 24 èdtan pa jou, sèt (7) jou pa semèn, jouk lè gen lòt avi. Moun k ap itilize Relè 711 oswa Sèvis Relè nan Videyo (VRS) kapab rele 800-621-3362. Nimewo telefòn gratis yo fonksyone 24 èdtan pa jou ak sèt (7) jou pa semèn jouk lè gen lòt avi.
Èd pou jwenn otèl ki patisipe nan TSA yo disponib sou entènèt nan sitwèb: www.femaevachotels.com.
Asistans pou Lwaye
Lokatè ki bezwen lojman akòz domaj ouragan an fè nan apatman yo ka kalifye pou yon sibvansyon FEMA pou peye lwaye pou yon ti tan. Nou ka bay asistans lan pandan lokatè yo ap travay pou egzekite yon plan lojman pèmanan.
Lè w ap retounen nan yon kay pèmanan sa reprezante yon etap enpòtan pou retounen nan aktivite ou. Asistans FEMA pou lwaye ka dire jiska 18 mwa ki vini apre dat deklarasyon an. Poutèt sa li enpòtan pou moun ki viktim yo gen yon plan lojman pèmanan.
FEMA gen yon Pòtay Lojman sou Entènèt nan sitwèb http://asd.fema.gov/inter/hportal/home.htm pou ede fanm yo jwenn apatman pou yo lwe. Anplis apatman oswa kay ki disponib nòmalman, pòtay la idantifye apatman patnè federal nou yo bay.
Pou kalifye pou asistans posib pou peye lwaye a, moun ki viktim yo dwe enskri toudabò nan FEMA. Gen anpil fason pou enskri.
Moun yo kapab enskri sou entènèt nan sitwèb www.DisasterAssistance.gov oswa nan telefòn entèlijan yo oswa nan tablèt enfòmatik yo depi yo itilize aplikasyon FEMA, oswa depi yo ale nan sitwèb m.fema.gov. Moun yo ka rele 800-621-3362 oswa (TTY) 800-462-7585. Moun k ap itilize Relè 711 oswa Sèvis Relè nan Videyo (VRS) kapab rele 800-621-3362. Nimewo telefòn gratis yo fonksyone 24 èdtan pa jou ak sèt (7) jou pa semèn jouk lè gen lòt avi.
Ou kapab jwenn èd nan plizyè lang pou lang ki pa Angle ak Panyòl. Pou sa, ou dwe rele Liy Asistans Lang FEMA nan nimewo 866-333-1796. Liy yo louvri 24 èdtan pa jou, sèt (7) jou pa semèn jouk lè, gen lòt avi. Nou ofri asistans nan pifò lang pou ede ou avèk entèpretasyon, enskripsyon ak kesyon konsènan asistans pou katastwòf.
Dat limit pou enskri nan FEMA se 28 janvye 2013.
Depatman Etazini pou Lojman ak Devlopman Iben
Depatman Etazini pou Lojman ak Devlopman Iben, ki gen Sekretè Shaun Donovan alatèt li, jwe yon wòl aktif tou nan bay lojman pwovizwa pou fanmi ki deplase akòz ouragan an. HUD te idantifye anpil santèn apatman ki disponib nan lojman ki jwenn èd HUD, epi yo jwenn enfòmasyon pou moun ki deplase yo, sitou nan Sant Sekou pou Katastwòf yo.
Depatman an te ogmante alokasyon lwaye selon pri mache a pou fè li vin pi fasil pou benefisyè Seksyon 8 ki deplase yo jwenn lojman ranplasman, epi li pèmèt pwopriyetè devlopman granmoun aje HUD finanse yo jwenn fleksibilite pou louvri apatman lib yo pou moun ki deplase akòz ouragan an.
Sekretè Donovan te itil tou nan mete ofisyèl Vil New York ak ofisyèl gouvènman Eta a ak gwoup komèsyal byen imobilye yo chita ansanm apre ouragan an pou jwenn lojman pou fanmi New York ki deplase yo. Sa te fè vin gen yon patenarya ant gouvènman an ak sektè prive a ki bay fanmi deplase yo plis chwa pou jwenn apatman ki lib ki pa chè epi ki pwoteje.
Pou jwenn plis enfòmasyon sou sekou akòz katastwòf nan New York, ale sou Entènèt nan sitwèb www.fema.gov/disaster/4085, http://twitter.com/FEMASandy, www.facebook.com/FEMASandy ak www.fema.gov/blog.


text:
Biwo Komisè Gouvènman an fè respekte anpil nan lwa ki pote règleman nan travay, tankou sou peman salè, sou lè siplemantè, sou salè minimòm, sou salè nòmal ki peye pou diferan travay, ansanm ak sou lwa ki kontwole travay jenn moun.
Anplwaye k ap travay nan Nimewo Espesyal pou Jistis nan Travay ap la pou reponn kesyon ou genyen sou lwa ki ekri nan gid sa a epi, si sa ta nesesè, pou ede w depoze yon plent. Nimewo Espesyal pou w rele a se (617) 727-3465, lendi rive vandredi, depi 9è dimaten jiska 5è nan apremidi.
Mwen ankouraje w li gid sa a pou w kapab konnen lwa ki pwoteje w nan travay.


text: 1Men kèk lòt pwovèb wa Salomon. Se moun nan palè Ezekyas, wa peyi Jida a, ki te kouche yo sou papye. 2Bondye konnen lè pou l’ kite nou konprann, se sa ki fè pouvwa li. Wa yo toujou ap chache konprann, se sa ki fè moun respekte yo. 3Menm jan ou pa konnen wotè syèl la ak fondè tè a, se konsa tou ou pa ka konnen sa k’ap pase nan tèt yon wa. 4Wete tout vye kras ki nan ajan an. Efèv la ap ba ou yon bèl travay byen fèt. 5Wete tout mechan bò kote wa a, gouvènman l’ lan ap chita byen chita. p’ap gen lenjistis. 6Pa fè grandizè devan wa a. Pa chita nan plas grannèg yo. 7Pito yo di ou moute pi wo, pase pou yo fè ou bay plas la, pou ou ta wont devan chèf la. 8Sa ou wè ak je ou, pa prese al rapòte l’ lajistis. Si apre sa, yon lòt temwen kanpe pou demanti ou, lè sa a kisa ou va fè? 9Lè ou gen kont ak yon moun, regle zafè nou san nou pa mete lòt moun ladan li. Pa mete sekrè l’ deyò. 10Paske, lè moun konnen ou pa ka kenbe sekrè, y’a fè ou wont. Y’a ba ou move non. 11Lè ou bay bon pawòl ki tonbe daplon se tankou yon moso lò byen travay yo plake sou yon moso ajan. 12Lè yon moun ki gen bon konprann rale zòrèy moun ki gen tande, se tankou zanno ak kolye ki fèt ak bon lò ou mete sou ou. 13Yon komisyonè ki p’ap twonpe moun ki voye l’ la, se tankou yon bon vè dlo byen fre w’ap bwè nan mitan chalè rekòt. L’ap remoute kouraj mèt li. 14Moun ki toujou ap pwomèt san yo pa janm kenbe pwomès yo, se tankou nwaj ak van ki pa janm pote lapli. 15Lè ou pa fè kòlè fasil, ou jwenn jwen pou fè chèf la kwè sa ou vle. Konsa tou, ak pawòl dous, w’ap kraze tout antrav ou ta ka jwenn sou chemen ou. 16Lè ou jwenn siwo myèl, bwè kantite ou ka bwè. Si ou pran twòp, l’a fè kè ou plen, l’a fè ou vonmi. 17Konsa tou, pa al rann vizit twò dri lakay zanmi ou, pou li pa bouke avè ou, pou l’ pa rayi ou. 18Yon moun k’ap mache bay manti sou moun, se tankou yon makak chaplèt, yon nepe, yon flèch byen pwenti. Li ka touye ou. 19Jou malè, si ou mete konfyans ou sou moun trèt, se tankou si ou vle mòde ak dan pouri, osinon kouri sou pye foule. 20Chante mereng pou yon moun ki nan lapenn, se tankou moun ki wete tout rad sou li nan fredi, se tankou si ou prije sitwon sou yon malenng. 21Si lènmi ou grangou, ba li manje. Si li swaf dlo, ba li dlo pou l’ bwè. 22Lè sa a, w’a fè l’ wont anpil. Seyè a va rekonpanse ou. 23Tripotaj fè moun fè kòlè, menm jan nòde bay lapli. 24Pito ou viv pou kont ou nan yon kwen galata pase pou w’ap viv nan yon kay ansanm ak yon fanm k’ap chache kont tout tan. 25Lè ou resevwa yon bon nouvèl ki soti nan peyi Jida, se tankou yon vè dlo fre pou yon moun ki sot moute mòn. 26Lè yon moun ki mache dwat kite yon mechan pran tèt li, se tankou yon sous dlo moun mache ladan l’, se tankou yon pi yo sal. 27Twòp siwo myèl pa bon pou lasante. Konsa tou, pa chache pou moun nonmen non ou twòp. 28Si ou pa kapab kontwole kòlè ou, ou tankou yon lavil san ranpa. Y’ap anvayi l’ fasil. Y’ap mete men sou ou fasil.


text:
Analiz
Analiz se yon pwosès konyitif ki pèmèt yon moun fè konklizyon dapre konpreyansyon eleman ki konpoze yon objè, yon sistèm, ou yon fenomèn. Nan analiz, pafwa li nesesè pou yon analis sentetize kèk eleman nan sistèm nan pou pemèt li rive ak yon konklizyon rezonab. Gen plizye diferan tip analiz : analiz dediktiv, analiz endiktiv
Yon ekzanp de analiz dediktiv : Kap Ayisyen se yon vil nan nò Dayiti. Ri 13 se yon katye nan Kap Ayisyen. Alò ri 13 se yon katye nan pati nò Dayiti.
Yon ekzanp de analiz indiktiv: analiz baze sou statistik ki montre yon korelasyon ant yon faktè ak yon efè. Pa ekzanp, si yon etid medikal fèt ki pran an konsiderasyon diferan stati sosyo-ekonomik, diferan orijin rasyal e latriye. Nan etid la, si yo detèminen yon korelasyon sibstansyèl ant fimen sigarèt ak insidans kansè, analiz indiktiv sa rezonab ase pou analis la konkli ke "fimen sigarèt ogmante insidans kansè".


text:
Yap avèti rezidan Miami-Dade yo de danje ki genyen nan tire kout zam selebrasyon nan konferans deprès ak rasanbleman "Yon Bal Tiye Fèt la"
Vis Prezidan Edmonson sipliye kominote a pou sispann selebrasyon tire kout zam nan Jou Lendepandans.
(Foto pa Armando Rodriguez/Konte Miami-Dade)
Jou Lendepans se yon tan pou festivite, men otorite yo ap avèti rezidan yo ke selebrasyon tire kout zam ka lakoz aksidan blesi ak lanmò. Jou 2 jiyè 2012, Vis Prezidan Miami-Dade Audrey M. Edmonson rejwenn Majistra Vil Miami Tomas Regalado pou konferans deprès ak rasanbleman anyèl yo an “Yon Bal Tiye Fèt la” nan Little Haiti Soccer Park. Otorite eli yo, ensike otorite fòsdelòd yo ak manm klèje yo, sipliye rezidan yo pou yo panse de fwa anvan yo tire zam yo anlè.
Dapre Biwo Alkòl, Tabak, Zamafe ak Eksplozif (ATF), bal tire anlè ka monte yon distans 2 mil epi tonbe 300 a 700 pye pa segond. Vis Prezidan Edmonson patisipe nan mesaj piblik sa a anvan chak fèt Jou Lendepandans ak Lavèy Nouvèl An pou avèti rezidan yo de danje selebrasyon tire kout zam.
“Se senp – sa ki monte fèt pou desann”, deklare Vis Prezidan Edmonson. “Nenpòt bal ki tire anlè se yon danje potansyèl pou moun ki toupre yo. Ou kab jis ap selebre, men wap mete lavi lòt moun andanje. Tanpri mete zam yo dekote epi pase yon jounen fèt Lendepandans an tout sekirite”.
Pou plis enfòmasyon, tanpri kontakte biwo Vis Prezidan Edmonson lan nan 305-636-2331.


text: 1Lè sa a, Jòb pran lapawòl, li di konsa: 2-Wi, mwen konnen se konsa sa ye. Men, ki jan pou yon moun ka gen rezon devan Bondye? 3Si li vle plede ak Bondye, Bondye ap mande l’ venmil keksyon, li p’ap ka reponn yonn menm. 4Bondye sitèlman gen bon konprann, li sitèlman gen fòs, pa gen moun ki ka kenbe tèt avè l’ pou yo pa peye sa. 5Li deplase mòn yo lè lide l’ di l’. Lè li an kòlè, li voye yo jete byen lwen. 6Bondye fè tè a tranble kote l’ chita a. Li souke poto ki soutni l’ yo. 7Li annik bay yon lòd, epi solèy la pa leve. Li fè zetwal yo pa klere lannwit. 8Li te pou kont li lè li t’ap louvri syèl la anwo tè a. Li mache sou lanmè a jan li vle. 9Se li ki fè zetwal yo: Gwo Kabwèt la, Oryon, Lapousiyè ak zetwal Sid yo. 10Se li menm ki fè yon bann bèl bagay nou pa ka fin konprann, yon dal mèvèy nou pa ka fin konte. 11Bondye te mèt ap pase toupre m’, mwen pa ka wè l’. Li glise kò l’, li ale. 12Li pran sa l’ bezwen. Pa gen moun ki pou enpoze l’ fè l’. Pa gen moun ki ka penmèt yo mande l’: Sa w’ap fè la a? 13Bondye pa ka kenbe kòlè l’ ankò! Li fè tout patizan Raab yo bese tèt devan li. 14Se mwen menm atò ki pou ta kenbe tèt avè l’? Se mwen menm atò ki pou ta plede avè l’? 15Menm si m’ te gen rezon, sa m’ bezwen defann tèt mwen fè? Se li k’ap jije m’, se padon ase pou m’ mande l’. 16Menm si li ta reponn mwen lè m’ rele l’, mwen pa kwè li ta koute sa m’ap di l’. 17Li rete konsa li kraze m’ pou anyen. Li blese m’ nan tout kò m’, san m’ pa fè anyen. 18Li pa ban m’ tan pou m’ pran yon ti souf menm. Li voye malè sou mwen yonn apre lòt. 19Mwen ta seye fè fòs avè l’? Fòs, se nan men l’ sa ye. Mwen ta rele l’ tribinal? Ki jij ki va voye manda ba li? 20M’ te mèt gen rezon, pawòl nan bouch mwen ap kondannen m’. M’ te mèt inonsan, tou sa m’ap di ap ban m’ tò. 21Eske m’ inonsan? M’ pa menm ka di sa. Lavi pa di m’ anyen ankò! 22Si gen yon bagay m’ ka di: inonsan ou koupab, se menm bagay. Bondye ap toujou detwi nou. 23Si yon malè konmanse ap simen lanmò, inonsan te mèt ap rele, Bondye ri sa. 24Lè yon peyi tonbe anba men moun ki mechan, Bondye bouche je tout jij yo. Si se pa li ki fè sa, ki moun ki pou fè l’? 25Jou yo pase pou mwen pi vit pase dlo larivyè. Pa gen yonn ki ban m’ kè kontan. 26Yo kouri tankou bwa fouye sou larivyè, tankou malfini k’ap plonje sou ti poul. 27Si mwen di: Bon. M’ p’ap plenyen ankò. M’ap chanje figi m’, m’ap fè yon ti ri, 28soufrans yo vin pi rèd sou mwen. Mwen pè, paske mwen konnen pou Bondye mwen pa inonsan. 29Si m’ antò, sa m’ bezwen bat kò m’ pou gremesi fè? 30Pa gen dlo ki ka lave m’. Pa gen savon ki ka blanchi m’. 31Bondye voye m’ jete nan yon pil fatra. Ata rad m’ pa ka mete sou mwen. 32Men, Bondye pa yon moun tankou m’. M’ pa ka diskite avè l’. Nou pa ka al lajistis. 33Pa gen moun ki ka mete ola nan koze a. Pa gen moun ki ka jije m’ ansanm avè l’. 34Pa gen moun ki ka kenbe men l’ pou li sispann fè m’ pè. 35Men, mwen pa pè l’. M’ap pale, paske se mwen ki konnen sa ki nan kè m’.


text:
" Sòlda brezilyen yo ap reponn ak tout atak gang ak zam "
sanmdi 1e jiyè 2006
[01/07/07] Minis defans gouvènman Brezil la fè yon virewon pandan 2 jou nan semenn lan an Ayiti. Waldir Pires te vin wè kouman twoup brezilyen yo ap travay andedan Misyon Nayonzini pou estabilize Ayiti (MINISTA). Se Brezil nap fè sonje ki ap kòmande Fòs Nasyonzini a an Ayiti.
Minis brezilyen an di li fè vizit sila pou l kapab kore mlitè brezilyen ki andedan fòs Nasyonzini an an Ayiti e poul kapap tou mezire detèminasyon kasble brezilyen yo genyen pou yo kontinye travay pou ede lapè tabli an Ayiti.
Pou sa ki gen arevwa ak zak vyolans ki rekoumanse fèt nan Site Solèy, pi gwo bidonvil Pòtoprens, nan bab MINISTA, Waldir Pires di li gen konfyans sitiyasyon difisil sa a ap jwenn yon solisyon ofiamezi estabilite politik la ap pran jarèt.
Men minis brezilyen a bay garanti sòlda brezilyen yo ap reponn ak tout atak gang ak zam yo nan kap misyon yo pou kenbe yon klima lapè an Ayiti.
Nan koumansman semenn lan, yon atache près batayon brezilyen an, Alberto Barbosa, te rekonèt gang ak zam yo ki te fè yon kanpe sou zak vyolans yo rekomanse feraye alòske gouvènman ayisyen an ap fè jefò pou l tabli otorite l nan katye sansib yo.
2 dènye semenn sa yo, kasble Brezil yo te blije reponn ak pou piti kat atak gwoup ak zam te fè sou yo. [01/07/06]


text:
Nan Irak –pi presizeman nan vil Taji, ki o-nò capital la, Bagdad, 4 moun pèdi lavi yo tandiske o-mwen 20 lòt blese nan yon atak-suisid ki fèt sou fòs gouvènmantal yo byen bonè lendi 4 fevriye 2013 la.
Atak sa a dewoule nan moman victim yo te prezante nan yon biwo pou yo resevwa lajan travay yo.
Sa rive yon jou aprè 15 moun pou pi piti te mouri e 150 lòt te blese nan yon atak sou yon biwopolis nan vil Kirkouk, nan nò Irak. Daprè lapolis, moun ki te lanse atak lendi a se yon bonbis ki te nan yon machin pyeje e ki te gen konkou kèk nèg ame degize an polisye.


text:
KI SA MICIVIH YE ?
MICIVIH vle di: Misyon Sivil
Entènasyonal an Ayiti. Se nan mwa
fevrye lane 1993, sou demann prezidan
Aristid ak nan kad efò Kominote
Entènasyonal-la tap fè pou rezoud krIz
peyi d Ayiti a, Oganizasyon Nasyonzini
(ONU) ak Oganizasyon Leta Ameriken
(OEA) te kreye li.
Depi dat sa-a, li te blije kite peyi-a de fwa:
nan mwa oktòb 1993 ak jiyè 1994 pou
rezon sekiritie. Misyon-an rekòmanse
travay nan peyi-a depi 26 oktòb 1994.
KI KALITE MOUN KI LADAN L?
[MICIVIH gen 64 obsèvatè ki soti nan plis
pase 50 nasyon epi ki gaye nan tout peyi-a. Gen 7 ekip MICIVIH pou 9 depatman
peyi-a. Ekip Nò a kouvri Nòdès ak
Nòdwès.]
KI SA MICIVIH DWE REGLE NAN PEYI-A ?
MICIVIH resevwa lòd:
MICIVIH gen pouvwa pou li:
OTORITE PEYI-A ?
Selon sa ki di nan manda MICIVIH a,
otorite peyi a pran angajman pou yo bay
Misyon-an tout fasilite li bezwen ak tout
enfòmasyon li mande. Epi otorite yo pa
gen dwa bal pwoblèm nan kad travay li.
Yon lòt bò, otorite ayisyen-yo pa gen dwa
arete ni fèmen nan prizon okenn anplwaye
Misyon-an, ni sezi pyès ak dokiman li gen
nan men l, ni tou anpeche li kominike
avèk radyo oubyen tout lòt mwayen
kominikasyon.
Otorite-yo pa gen dwa tou anpeche manm
Misyon an deplase nan tout peyi-a ni
anpeche yo vizite prizon yo.
Poun fini, Misyon-an fèt pou li bay otorite
ayisyen-yo bon jan konsèy sou tout
keksyon ki rantre nan kad manda li.
KI DIFERANS KI GENYEN ANT MICIVIH AK MANUH ?
MICIVIH genyen yon manda ki pa menm
ak pa MANUH a. MANUH gen ladan l
militè ak polis sivil, alòske MICIVIH gen
sivil sèlman ladan l. Sepandan, MICIVIH
ap travay nan bon jan relasyon avèk
MANUH. Menm jan avèk MANUH, se
Reprezantan Espesyal Sekretè Jeneral
Nasyonzini-a ki ap sipèvize MICIVIH tou.
KI BO YO KA KONTAKTE MICIVIH?
Biwo santral MICIVIH chita nan Kalfou
Wout Delma ak Delma 31. MICIVIH gen
biwo tou nan:
Si yon moun bezwen plis enfòmasyon sou
biwo sa yo, li ka rele nan:
23-4027
23-4044
RESPEKTE DWA MOUN
MICIVIH
Misyon Sivil Entènasyonal an Ayiti, OEA/ONU
P.O. Box 1602
Port-au-Prince
HAITI


text:
Yon anketè Afrik di sid fè konnen yon temwen te tande bri bal k ap tire lakay Oscar Pistorius aprè li te tande yon fi k ap rele epi li te tande plis bal tire toujou jedi pase, lè atlèt la te touye mennaj li Reeva Steenkamp.
Envestigatè a te fè depozisyon an pandan dezyèm jou odyans pou liberasyon sou kosyon an. Ministè piblik yo di fiziyasd sa a se yon ansasina ki fèt ak tout san fwa, alòske Pistorius ensiste pou l di, li panse li t ap tire yon vòlè.
Detektif la di lapolis jwen youn nan pò bal yo devan sal de ben kote prokirè yo di mademwazèl Steenkamp te fèmen tèt li andedan an anvan tire a, epi yo jwenn 3 lòt po bal andedan an.
Li ajoute la polis jwen testosteronn ak sereng andedan kay la, men ekip kap defann akize a, di se te yon remèd fèy.


text:
Daprè nouvèl ki sòti nan Damas, kapital peyi Siri, gouvènman Prezidan Bashar al-Assad la anonse li dispoze antre nan yon dyalòg avèk opozisyon ame a.
Minis afè etranjè siryen an, Walid al-Moallen --kap fè yon vizit nan Moskou, kapital Larisi-- pale lendi 25 fevriye 2013 la pou l di gouvènman Damas la dispoze tanmen dyalòg ak tout moun ki vle dyaloge.
Pandan sejou li nan Moskou, misye al-Moallen gen pou l rekontre ak tokay ris li a, Sergey Lavrov, ki te fè konnen, semèn pase a, pa genyen okenn solisyon militè pou kriz ki pete nan Siri a, e si batay yo kontinye ant fòs gouvèmantal yo ak militan rebèl yo, sa ka debouche sou yon sitiyasyon kote tou lè 2 gwoup yo ap finn pa detwi.


text:
Nan Washington, seremoni prestasyon sèman Barack Obama kòm prezidan ameriken, aprè li te ranpòte eleksyon 6 novanm pase a devan repibliken Mit Romney, ap dewoule lendi 21 janvye 2013 la. Tankou chak fwa, espesyalis yo prevwa se pral yon seremoni ekstwòdinè ni nan nivo espektak, ni nan nivo patisipasyon ak prezans popilè.
Ane sa a, seremoni prestasyon sèman ap dewoule 2 fwa: yon premye ki dewoule, an prive, dimanch 20 janvye a nan La Mezon Blanch; e yon 2èm devan yon piblik kap gen ladan n sitwayen ameriken ak vizitè etranje e kap dewoule sou kote lwès kongrè ameriken an nan jounen 21 janvye a. Daprè pwogram ofisyèl la, Misye Obama ta dwe pwononse yon diskou nan sikonstans la vè midi, lè Washington.
Vrèmanvre, Misye Obama deja prete sèman dimanch 20 janvye a, ki se dat konstitisyon amerikèn nan prevwa pou seremoni an dewoule; men kòm ane sa a 20 janvye a se yon dimanch, lalwa prevwa yon repetisyon seremoni an nan jounen ki vini apre a. Se prezidan Kou Siprèm nan, Jij John Roberts, ki te prezide seremoni 20 janvye a. Apre sa, sete tou pa vis-prezidan eli a, Joe Biden, pou l te prete sèman pa l. Se youn nan 8 lòt jij kou siprèm nan, Sonia Sotomayor, ki te prezide seremoni sa a.
Lè seremoni an te fin dewoule nan La Mezon Blanch, Prezidan Obama ak Vis-Prezidan Biden te ale nan simityè nasyonal la nan vil Arlington (Eta Vijini) tou pre Washington, kote yo te depoze yon jèb flè sou tonm sòlda enkoni ameriken an. Ansuit, yo te patisipe nan aktivite ki make sa yo rele Ozetazini “Jounen Nasyonal Sèvis la” ki deja tounen yon tradisyon pou onore defen lidè dwa sivik, Martin Luther King Junior. Ant parantèz, jounen jodi lendi 21 janvye a make anivèsè nesans defen Pastè King.


text:
Nan Lachin, prezidan sòtan an, Hu Jintao, lanse avèstisman pou l di koripsyon kapab gen konsekans fatal pou pati kominis ki sou pouvwa a.
Misye Hu pale konsa nan ouvèti yon kongrè ki trè zenpòtan, paske li kapab debouche sou monte yon jenerasyon lidè tou nèf nan tèt peyi a.
Misye Hu deklare:
“Travay pou n kwape koripsyon epi bati yon gouvènman onèt e pwòp, se zouti-klé pati a kapab itilize pou l fè travay ki enpòtan nan je pèp la. Si nou pa rive desitire koripsyon, sa kapab genyen move konsekans, konsekans grav pou pati nou nou; sa menm kapab lakoz pati a tonbe e debouche tou senpleman sou echèk peyi nou an.”
Prezidan Hu fè deklarasyon sa a nan yon diskou li pwononse devan anviwon 2 mil delege ki reyini nan Grand Sal Pèp la nan Peken kote li ajoute: “Pati kominis la dwe fè tout sa l kapab pou li garanti ke tout sitwayen chinwa egal-ego devan lalwa."
Yon lòt kote, toujou nan Lachin, anpil jounalis ak analis etranje ki akredite nan peyi a pale pou di otorite yo fè tantativ pou yo bloke kont yo genyen sou medya sosyal tankou Twitter, nan moman pati kominis la tanmen yon kongrè ki fèt chak 10 zan pou pote chanjman nan direksyon pati kominis la e, pa konsekan, nan tèt gouvènman chinwa a.


text:
Misié Sadik - Pa lagé (Lyrics - Paroles)
Misié Sadik - Pa lagé (Lyrics - Paroles)
an sav sa pa fasil
mè pon poun pa chwasi
la vi paka fè nou kado
nou chak tini on ti fawdo
dé lè nou ka mandé nou
mai ka nou ja fè ki pa bon
nou ka mandé bondié padon
ka prié bien évidamen
mai pétèt pas sifizamaaaaan
fô nou séché lé larm
mésié zé médam
lé faib' et lé braav
lé égri et lé saj
si ou vié et kèw ka viv tou sèl
et kè lé jèn' paka minm sonjé kriyé mami pou yo pé sav ni nouvel
si ou ka croulé asi pwa a fakti
et kè ou oblijé djobé lè sanmdi
et si ou ni du mal a di
kè ou adan la maladi
kè ou vlé pati o paradi
lékol ou kon fantom
paskè sa pakay fô
et kè malgré ou ja fè éfô
fanmi aw rou ka baw tô
ou ka santi ou pépa ankô non-non
refrain (x2)
pa lagé, non pa lagé
apré loraj, soley ka cléré
pa lagé, non paaaa lagéééééé
chèché la limiè-la yé
non, pa lagé, non pa lagé
lè ou paaani espwa
kay ka rétéw ?
pa lagé non paaa lagééééé
chèché la limiè la yé
Couplet 2
lè yo ka mandéw si sa kalé ou ka réponn' sii-sii
mè ou ni timoun a nouri, lajan la paka sifi
ou paka kwè an politik, pass sé twop hypocrizi
ou ni linprésion dé fwa, kè ni pwoblem yenki si’w
é vou kondané a viv, san li, ou bay kè aw mi
y pati épi on dot et ou tou sèl an lapenn aw
vou téké vé riiimé, ou la ka dépéri
pass yo fèméw la flè ka rèfizé flériiiii
vou lass goumé kon guériyé
fatigué o sériyé
ou ka mandéw siw ké guériii
é vou an bwason la
ka lité kont tentation la
pass ou bizin sensation ay
ou ja comprann' sanss a son la
refrain
Couplet 3
an sav sa rèèd lè ou vwè ou jenn
lè ou vwè ou ni diféran pou fè
ou vé ni on plass asiz, vou aussi ou vé météw a labri
ou ka sonjé pran'y radikal
mar dè remetre lé projet a pita, mai..
..ki moun ki parfai ? ka reprochéw kè..
..passé aw pa impékab
hum hum oui ! ou kay pété inné kab'
ou té vlé fondé on fwayé, pati èvè madanm é timoun pou pé viv
on koté habitable
mè lèw vwè yo réponn' vou ou pa adan, ou transforméw an Jacki Chan!
MAN !
{ on lanmin si kè, on lanmi si tèt
nou ansanm ansanm, kon ploton a bisiklèt
nou ka démaré au kout' siflèt, montré lan mizè et soufranss
kè sé lanmou ki mèt } (x2)
lanmou ki mèèèèt, ki mèèèèèèèèèt
refrain
…… FIN
Si ces paroles contiennent des erreurs, tu peux les corriger en cliquant sur le bouton Correction ci-dessous.


text:
Vis Prezidan Edmonson onore atis distenge yo ak prim nan “Common Ground”
Vis Prezidan Edmonson prezante sètifika "Vizitè Distenge" bay atis nan Valencia,Cristina Ghetti ak Claudia Martinez.
Vis Prezidan Audrey M. Edmonson akeyi atis Espanyòl Cristina Valencia ak Claudia Martinez nan Design District ki chita nan Distrik 3 nan ouvèti "Common Ground", yon echanje atis ant Konte Miami-Dade ak vil Valencia, Spain ki te fèt nan bilding Buena Vista a, 280 N.E. 39 St., Miami jou 13 avril 2012. Egzibisyon an etale zèv atis ki sòt nan Valencia ak Miami-Dade kòm yon mwayen echanj kiltirèl.
"Nou konnen ke boza kontribye nan elve estanda lavi tout moun", deklare Vis Prezidan Edmonson. "Epi youn nan objektif nou se pou favorize yon kominote kiltirèlman divès ki amelyore kondisyon lavi rezidan yo. Koneksyon intènasyonal tankou "Common Ground" enpòtan nan pwomouvwa enterè Konte a bay zanmi entènasyonal nou yo pou fè lyen kiltirèl e ekonomik nou yo ankò pi solid".
(G-D) Patisipan "Common Ground" yo, Cristina Ghetti, ko-konsèvatè egzibisyon an, ak Claudia Martinez, atis nan Valencia, Spain; Alette Simmons-Jimenez, ko-konsèvatè "Common Ground; Majistra Vil Miami Tomás Regalado; Vis Prezidan Audrey M. Edmonson; Maria Palacios, direktè Sant Kiltirèl Espay ak Marcelo Llobel de Centro Valenciano Florida.
(Foto pa: Marta Martinez-Aleman/Biwo Komisyonè Edmonson)


text:
Avyon
Avyon se yon machin ki kapab vole. Li gen zèl e li mache ak motè.
Fonksyònman[edite | modifier le wikitexte]
Avyon bezwen zèl pou li kapab vole.
Zèl avyon gen yon fòm espesyal. Pandan decolaj, avyon bezwen anpil vitès, lè avyon an gen ase vitès, yon fòs aspire avyon a anlè.
Pou vire avyon, nou itilize zèleron pofondè ak gouvern direksyon. Zèleron pemèt avyon monte, desann e gouvern direksyon pou vire l.
Avyon itilize de kalite motè : motè elis epi motè reaksyon.
Itilizasyon[edite | modifier le wikitexte]
Gen de kalite avyon :
Nou itilize :
- avyon sivil pou :
- transpòte moun
- vwayaje
- touris
- elatrye
- avyon militè pou:
- gè, atak, transpòte zam, twoup


text:
Published February 21, 2011
Manman Manman Yo
When a brave woman's out walking
she's Mistress Life's spitting image
(Michel-Ange Hyppolite)
Vizaj manman manman yo,
zo pomèt yo klere kont po rèd;
zye yo tèni avèk sikatris
koze pa tèlman pèt.
Ann Ayiti, manman
manman yo plenyen tèlman
lontan—tout sa k rete
se prezans solid lagras,
kè gran louvri ki konnen
konbyen yon sèkèy peze, kouman
ou santi l nan yon pla men louvri.
Manman manman yo
mache nan kongregasyon a
pandan pitit lòm yo
ap bat men yo, bat
tanbou yo, grate graj la
e chante amoni plat
ki tresayi lè a.
Anba yon kaskad flanm jon
ak rouj flanbwayan,
li siveye ozalantou
tè beni pye abime—
limit sou deyò kongregasyon an
kote raje ak wòch yo
te fè pil, isit la, kote
fouye debri yo mennen nou
ase lwen bra bouke
ak bourèt rouye ka rive.
Fanm sa yo desine yon seri
modèl sèk ak pye yo plante fèm,
bra yo leve wo, vwa yo kontinye
avèk plis seremoni ak okazyon;
konvèsasyon sa a ki te kòmanse
ak Jezi a ka trè dimaten.
O, manman manman yo
ki konnen two byen tristès
ki pi cho a—kò kraze timoun yo,
tigason an ki kouvri yon machwè
chaje vè, e pitit gason wo mèg la,
zo rèl do l vin febli anba pwa blòk
siman anvan yo rale li sòti, ki kouche
anba yon ti limyè ble dou nan klinik
arebò lari a, l'ap ret tann pou l ale;
epi dousman, avèk mouch yo
ki retounen sou po li, li ret poze,
menmsi li dwe ret la jiska labrin,
anvan yo apèsi l, anvan yon
pwosesyon bann manman
dirije kò a nan mitan lannwit la,
e manman manman an, li tande
pitit li a reveye, gade alantou, e pale:
"Ala bèl lè a bèl lòtbò la a",
anvan l mouri, fwa sa a pou tout bon.
Manman manman yo,
avèk foula ou e avèk sen
testaman ou, ou dwe
trase yon liy defans
alantou nanm yo k menase,
e pale de yon katafal malediksyon
sou bèt la k'ap rode nan tenèb
(English original: Kwame Dawes/ Haitian translation: Tontongi, January 2011)
Reading may differ slightly from text


text:
WASHINGTON, DC— 4 fevriye ki sòt pase a, Lèzetazini komemore 100èm anivèsè Rosa Parks, yon “grande figure” nan lit pou dwa sivik yo Ozetazini nan ane 60 yo.
Madam Parks, se dam ki te pra l lakòz deklanchman mouvman bòykotaj sèvis transpò piblik vil Montgomery a, Eta Alabama, nan ane 1955/ 1956 apre li te refize leve bay yon Blan chèz kote ‘l te chita jan lwa segregasyon ki te anvigè nan Eta Alabama nan epòk la an te egzije l fè l.
Desizyon sa a te lakòz l 'al chwe nan biwo’d polis e te sèvi kòm katalizè mouvman bòykotaj 13 mwa sèvis transpò piblik vil Montgomery a e ki te galvanize lit pou Dwa Sivik ane 60 yo Ozetazini avèk Rev. Martin Luther King, Merv Edgar, John Lewis (Depite Eta Georgia depi 1986 nan Chanm Reprezantan Etazini an), Rev. Jesse Jackson, elatriye.
Si Madam Parks te vivan toujou, 4 fevriye 2013 la t ap fè l 100 tan. Nan okazyon sa a, Sèvis Postal Ameriken an pou onore memwa Gran Dam sila a nan istwa peyi a, men sitou nan istwa Nwa yo Ozetazini, te òganize yon kokenn seremoni kote yo revele miz’an sikilasyon yon tenm ki genyen pòtrè Madam Rosa Parks.
Seremoni an te dewoule nan Mize istwa Afriken-Ameriken Detroit la, Eta Michigan, anpalan Charles H. Wright Museum ak nan mize Henry Ford la, nan Dearborn, toujou nan Michigan. Mize Wright la tounen premye kote yo te mete tenm sa a alavant. Tenm nan genyen Fraz sa a ekri sou li : « Rosa Parks Forever, (konprann Rosa Parks pou tout tan » .
Fò m di oditè yo, Henry Ford Museum nan se la yo ekspoze otobis madam Parks te a bò l jou premye desanm 1955, lè li te refize sede yon blan plas li a pou l ale chita dèyè, nan fon otobis la, jan Lwa segregasyonis e rasis Jim Crow Lwa a te egzije l la.
2 zan apre ensidan Montgomery a, madam Parks te chwazi al viv nan Vil Detroit avèk mari li, Raymond…e l te viv la jouk ane 2005, lè Granmèt la nan syèl la te deside rele l. Li te genyen 92 zan.
Moun ki renmen fè koleksyon tenm yo (filatelis yo) ak tout moun ki kwè nan jistis, libète, ekite ak egalite, te fè deplasman an nan Detroit ak nan Dearborn, Eta Michigan, pou al asiste e patisipe nan evènman istorik sa a.
Jacques Jean-Baptiste.


text:
Premye Minis Japonè a, Yoshihiko Noda k ap patisipe nan Somè peyi manm Asosyasyon Sidès-Azyatik la nan vil Phnom Penh, peyi Kanbòdj lanse avèstisman pou l di sitiyasyon sekirite a kapab vin pi grav nan rejyon Azi Pasifik la.
Misye Noda pale konsa pandan li t ap rankontre ak Prezidan ameriken an, Barack Obama, nan yon chita-tande ki dewoule nan koulis somè a.
Lidè japonè a di li apresye anpil ajisteman Lèzetazini fè nan politik li vizavi rejyon azyatik la, yon politik ki rapwoche Washington plis ak Lazi e ki vini nan moman tansyon ap ogmante ant Lachin ak lòt peyi alye Lèzetazini pou kesyon tèritwa, pami peyi sa yo genyen Japon.
Premye minis Noda deklare: “Nan moman pwoblèm sekirite anviwonnman an ap vin pi grav nan reyon Azi Oryantal la, enpòtans alyans amerikano-japonè a ap ogmante plis toujou. Mwen ta renmen pou n avanse avèk yon kowoperasyon konkrè pou nou devlope alyans sa a, e m espere abòde kesyon sa a avèk ou jodiya menm.”
Lidè ameriken an fè yon rankont menm jan tou ak premye minis Chinwa a, Wen Jiabao. Misye Obama di lidè chinwa a Washington ak Peken ta dwe travay ansanm pou byen ekonomi mondyal la.
Prezidan Obama deklare: “Antanke 2 pi gwo ekonomi nan lemond, nou genyen yon responsablite espesyal pou n jwe yon wòl lidè e garanti yon kwasans sam rete e ekilibre nan ekonomi an non sèlman isit ann Azi, men nan lemond antye.”
Prezidan Obama te pale jodiya tou antwòt, avèk lidè peyi Japon ak Lachin, pandan somè Asosyasyon Eta Sidès Azyatik la, yon gwoup ki genyen 18 peyi manm.


text:
Pinga Kite Opresyon Koupe Souf Pitit Ou
"Pinga Kite Opresyon Koupe Souf Pitit Ou" is also available in Portable Document Format (PDF, 328KB, 2pg.)
Ti liv enfòòmasyon sou
Opresyon
Pinga Kite Opresyon Koupe Souf Pitit Ou
AktyèlmanSèjou si, opresyon se maladi kwonik ki afekte timoun plis pase tout lòt maladi. Aktyèèlman gen senk milyon ti Ameriken ki poko gen 18 an ki afekte, lèfini se anpire lap anpire, ki fè dènye moun mete men nan tèèt yo. Dènyèman, kantite ka opresyon ki tonbe sou timoun ki poko gen kat (4) an preske double. Moun kap mouri opresyon ap ogmante tou - souvan lè sa rive se poutèt tretman an pat ase, epi twò ta gen tan bare yo. Men kijan w ka ede pitit ou viv ak maladi a - ou ka menm anpeche - maladi ki pa gen klaksòn sa a.
Kisa Opresyon an ye?
Opresyon se yon maladi ki ratresi oswa ki bloke tib van ki desann nan poumon yo, oswa tib ki desann nan bwonch yo, poutèt tib van yo irite oswa anfle. Lè konsa, moun lan mal pou l respire poutèt flèm ki bloke tib van yo.
Ki Moun Ki Gen Opresyon
Nenpòt ki timoun ka devlope opresyon, men timoun ki gen moun nan fanmi yo ki abitye soufri opresyon oswa alèji gen plis chans pou yo devlope l. Pou yon moun gen opresyon, premye bagay ki pou fèt, fòk moun lan ekspoze a yon iritan oswa yon reyaktojèn ( se yon bagay ki pwovoke yon reyaksyon alèjik) . Lè moun lan ekspoze a bagay sa a yo, li ka gen yon kriz opresyon ki pran li. Lè yon timoun devlope opresyon depi li tou piti, se lè sa a maladi a pi rèd. Lè reyaktojèn lan irite poumon yo, gen yon kriz opresyon ki fèt. Reyaksyon iritan ak reyaktojèn yo varye selon moun lan. Sak ki pi komen yo se:
- lafimen, patikilyèman lafimen sigarèt, tabak, pip, elatriye
- pwèl bèt (ti moso cheve, po bèt, plim oswa po moun, ki tèlman piti w paka wè yo)
- bagay ki kanni
- ti bèt ki viv nan pousyè (bèt ki viv nan pousyè epi se ak mikroskòp sèlman w ka wè yo)
- ravèt ak poupou ravèt
- mikwòb yo (viris)
- silfit yo (pwodwi chimik yo konn mete nan kola ak manje ki tou pare)
Eske w Ka Anpeche Opresyon an?
Malgre tout prekosyon w ka pran, se pa tout tanw pa ka anpeche opresyon an. Sepandan ou kapab kontwole li pou pitit ou pa ekspoze a iritan ki komen yo, patikilyèman lè timoun lan tou piti. Nan kat (4) premye ane timoun lan, li byen posib pou anpeche pwosede opresyon an kòmanse, paske yon fwa li mete pye, ou pap kapab fè l sispann. Men sa w dwe fè:
- Pa kite okenn lafimen sikile andedan kay ou.
- Pa kite bèt nan chanm pitit ou, epi li ta pi bon si w pa kite bèt yo andedan kay la.
- Bay timoun lan tete plis tan w kapab. Paske gen antikò nan lèt ki soti nan tete manman an ki ka retade oubyen ki ka menm anpeche pitit ou fè alèji.
- Toujou kite chanm pitit ou pwòp san pa gen pousyè ditou.
- Li tout etikèt ki sou bwat manje yo pou evite reyaktojèn yo.
Poukisa Opresyon Se Yon Gwo Pwoblèm Konsa a?
Pagen moun ki konnen poukisa kantite ka opresyon yo kontinye ap ogmante konsa a. Gen yon teyori ki lonje dwèt sou teknoloji ki kenbe lè kap sikile andedan kay yo san lè a pa soti pou ekonomize enèji, ki fè tout iritan ak reyaktojèn kwaze pye yo andedan kay la. Kounye an tout kote w pase gen kay ki gen èkondisyone santral ki mande pou tout fenèt rete fèmen. Lè yon kay gen tapi toupatou, tapi a vin tankou yon eponj ki kenbe tout materyèl ki ka fè yon timoun gen alèji. Se menm bagay pou mèb yo, kabann yo, menm jwèt ki boure yo. Nan tan lontan, yo te bati kay yo yon jan ki te pèmèt van sikile; yo te kite fenèt yo louvri; yo te mete tapi yo deyò pou yo souke yo oswa bat yo; epi tout bèt te rete nan lakou.
Kijan Pou M Fè Konnen Si Se Opresyon?
Si w vle mete kontwòl sou oprseyon an, ou fèt pou kapab rekonèt li. Men trè souvan sentòm opresyon yo sanble anpil ak sentòm maladi timoun abitye genyen, epi pagen okenn tès ki pou detekte opresyon nan timoun ki poko gen senk an. Lè timoun ap fè kriz opresyon, se pa tout tan souf yo anlè, oswa se pa tout lè w ka detekte l. Lè timoun lan gen yon tous ki ale vini leswa oswa lematen, sa kapab yon siy, menm jan tou lè timoun lan respire vit oswa li fè bwi lè lap respire, oswa yon bwonch oubyen nemoni ki refize ale. Pafwa sèl siy ki ka moutre w sa, se lè timoun lan paka kenbe menm efò fizik ak lòt ti zanmi l yo. Gen anpil timoun ki fè kriz opresyon pandan yap fè ekzèsis. Si w ta wè pitit ou prezante siy opresyon, kontinye veye li menm si doktè di li pa gen maladi a. Si w ta wè sentòm yo ap pèsiste, ale wè yon lòt doktè pou ka gen yon lòt opinyon.
Ki Tretman Yo Fè Pou Opresyon?
Yon fwa w konnen pitit ou gen opresyon, youn nan premye bagay pou fè, se pou chèche yondoktè ki alèz avèk ou epi ki alèz avèk pitit ou tou, epi mache kay doktè sa a sèlman. Plis doktè a konprann pwoblèm pitit ou epi plis li konnen enfòmasyon sou tretman pitit ou, se plis l ap kapab ede w kontwole opresyon pitit ou nan lavni.
Yon bon doktè ap ede w jwenn kisa ki pwovoke opresyon pitit ou. Apre sa, li va esplike w kijan de medikaman pou timoun lan pran anvan li ekspoze, oubyen kijan pou w limite fason timoun lan ekspoze, kit se nan konbat mikwòb yo, kit se nan bese reyaktojèn anba pwòpte, kit se nan filtre lè kap sikile nan kay la. Menm si doktè w la se yon jeneralis, li te mèt te yon alèjis oswa yon doktè ki trete maladi poumon (espesyalis poumon) , doktè a se patnè w li dwe ye nan afè kontwole opresyon. Pa ekzanp, li ta dwe moutre w kijan pou sèvi ak aparèy pou mezire respirasyon an (peak- flow meter), ki se yon ti aparèy ki mezire chanjman lè kap sikile nan poumon yo, epi li ka pèmèt ou konnen plizyè jou alavans si timoun lan pral gen yon kriz.
Se yon bagay ki trè enpòtan pou jwenn yon doktè ki pou esplike w kijan medikaman kont opresyon yo mache, pou l esplike w kisa kap pase nan poumon yo, lèfini pou l ba w yon plan tretman ki ekri sou papye.
Epi tou li enpòtan pou doktè a trete pitit ou kòm yon patnè aktif nan tretman an. A 7 an, yon timoun ta dwe alèz pou l pale dirèkteman ak doktè li. Pou yon doktè ak yon pasyans antann yo, se bagay ki pran tan, epi sa ka gen yon rezilta pozitif sou atitid timoun lan vizavi tretman an.
Eske Li Nesesè Pou Pran Medikaman?
Vre rezon ki fè moun gen opresyon se lè tib van ki desann nan poumon yo anfle. Si yo kite l konsa san yo pa fè okenn tretman, enflamasyon an ka fè yon sikatris andedan moun lan. Ekspè nan domen opresyon yo fè rekòmandasyon kote yo mande pou nenpòt ki moun ki fè yon kriz opresyon modere, pou li pran chak jou medikaman anti- enflamatwa, epi pou moun nan sèvi ak yon medikaman ki pou dilate bwonch yo (bronchiodilator), oswa yon ponp ki pou pèmèt li respire ( inhaler) , pou yo ka jwenn yon soulajman rapid.
Kelkeswa medikaman yo preskri pou yon timoun ki fè opresyon pran, paran yo fèt pou asire yo timoun lan pran medikaman an. Menm paran yo, sou bò pa yo, dwe aksepte maladi timoun lan, epi yo dwe reziyen yo menm si sa pa fè yo plèzi, pou yo bay timoun lan medikaman an chak jou. Kwayans ki fè moun panse mwens medikaman pi bon, kapab yon gwo dezast pou timoun ki soufri opresyon.
Jèn Timoun Ki Gen Opresyon: Se Yon Defi Espesyal Pou Yo
Pou yon seri jèn timoun, sentòm opresyon an ka bese lè yap pran laj. Opresyon an ka menm disparèt depi jèn timoun lan pa mele ak bagay ki ka pwovoke li. Men, gen lòt jèn timoun ki pa gen chans sa a. Epi tou pafwa konn gen tansyon ki egziste ant jèn timoun lan ak paran l pou l pran medikaman l yo, epi pou l evite tout bagay ki ka pwovoke opresyon an; tansyon sa yo ka rive nan yon pwen kote jèn timoun lan ka derefize sèvi ak ponp respirasyon an (inhaler).
Lèfini twaka nan jèn timoun yo okipe anpil, ki fè yo santi li pa fasil pou yo konfòme yo ak ekzijans tretman opresyon an mande, alòs li trè enpòtan pou tonbe dakò sou yon plan ki adapte li ak jan devi jèn timoun yo. Se yon bagay ki total kapital pou tout jèn timoun ki soufri opresyon pou yo byen metrize tretman yo anvan yo bat zèl yo oswa anvan yo pati pou yal nan kolèj.
Anvan pou jèn timoun lan kòmanse lite ak responsabilite ki asosye ak opresyon, li ta bon pou ta jwenn yon gwoup sipò ki bay jèn timoun konsèy sou opresyon (ale gade nan seksyon èd ak sipò).
Pa Pèdi Espwa!
Mwen gen bon nouvèl pou nou, timoun ki fè opresyon ka viv pratikman san okenn restriksyon nan aktivite yo, depi yo pran konsyans epi depi yo pran medikaman yo sipoze pran yo. Pou ka jwenn yon bon tretman ki abòdab, sa vle di w ka bezwen pran yon klas fòmasyon sou medikaman ak ekipman pou opresyon, men sa vo lapenn pou pran tan w pou fè l. Efò w fè yo pral ede pitit ou jwi lasante l, epi pou l aktif menm jan ak lòt ti zanmi l yo ki pa soufri opresyon.
Men Kote w Ka Jwenn èd ak Sipò
Pou plis enfòmasyon sou opresyon, tanpri pran kontak ak ajans sa yo:
- The American College of Allergy, Asthma, and Immunology (Kolèj Ameriken sou Alèji, Opresyon, ak Iminoloji), (800) 822-2762, http://www.acaai.org
- Asthma and Allergy Network / Mothers of Asthmatics (Rezo Opresyon ak Alèji / Manman ki gen Piti ki Gen Opresyon), (800) 878-4403, http://www.aanma.org
- National Jewish Center s Lung Line (Liy Poumon Sant Nasyonal Jwif), (800) 222-5864
- Support for Asthmatic Youth (Sipò pou Jèn Timoun ki gen Opresyon), (516) 625-5735
- Asosyasyon Ameriken pou Pwoblèm Poumon (American Lung Association), (212) 315-8700, http://www.lungusa.org


text:
Anbasadè Lèzetazini ann Ayiti, Pamela White, inogire 4 batiman tou nèf nan pati sid peyi a nan kad yon pwojè 34 milyon dola Wo Kòmandman Sid Lame Amerikèn nan ap finanse.
Pwojè sa a fè pati kontribisyon Lèzetazini nan efò kap fèt pou rekonstwi Ayiti apre tranblemanntè 12 janvye 2010 la.
Batiman sa yo gen ladan yo sant pou operasyon dijans, 8 lekòl fondamantal, 8 klinik medikal avèk, antwòt, 8 sant kominotè nan diferan depatman jewografrik peyi a.
Klikesou ikon ki agoch la pou w koute yon korespondans Jean Hernst Eliscar depi vil Okay.


text:
Pi gwo blakawout nan istwa Etazini te rive nan dat 14 out 2003, lè te genyen apeprè 50 milyon moun ki pa t gen kouran elektrik. Kapab genyen blakawout nenpòt kilè, epitou pou nenpòt moun, kidonk li enpòtan pou prepare.
Etap 1: Jwenn yon Twous
Jwenn yon Twous Pwovizyon pou Ijans, ki genyen ladan atik tankou manje ki p ap gate, dlo, ak yon radyo ki fonksyone avèk pil oswa avèk manivèl, flach ak pil siplemantè.
Etap 2: Fè yon Plan
Prepare Fanmi Ou
- Fè yon Plan-Dijans pou Fanmi Ou. Fanmi ou kapab pa ansanm lè genyen yon katastwòf, kidonk li enpòtan pou konnen kijan youn ap kontakte lòt, kijan n ap tounen ansanm ak sa w ap fè sizoka genyen yon ijans.
- Plan mete kote fanmi ou ap reyini, nan ak deyò katye imedyat ou.
- Li kapab pi fasil pou fè yon apèl entè-iben pase pou rele nan vilaj la, kidonk yon kontak deyò vil la kapab nan yon pi bon pozisyon pou kominike avèk manm fanmi ki separe yo.
- Ou kapab vle chèche enfòmasyon tou sou plan nan kote fanmi ou yo pase tan: travay, gadri ak lekòl. Si pa genyen plan, anvizaje sèvi kòm volontè pou kreye youn.
-
Asire ou konsidere bezwen espesifik manm fanmi ou
- Fè travayè sosyal ak founisè sèvis gadri yo konnen plan ou.
- Fè plan pou bèt kay ou.
- Si ou itilize yon chèz woulant ki fonksyone avèk batri, sistèm sipò fonksyon vital oswa lòt ekipman ki depannde enèji, rele konpayi elektrik ou anvan genyen blakawout altène. Anpil konpayi sèvis piblik konsève yon lis ak yon kat jeyografik zòn kliyan ki depannde enèji pou sizoka yon ijans. Mande yo ki lòt mwayen ki disponib nan zòn ou. Kontakte depatman sèvis kliyan konpayi sèvis piblik zòn ou pou konnen si sèvis sa a disponib nan kominote ou.
- Swiv yon klas Ekip Repons pou Ijans nan Kominote (CERT) nan Citizen Corps chapter ki nan zòn ou (nan lang Angle) Mete ou ajou avèk fòmasyon an.
Etap 3: Enfòme Ou
Prepare Lakay Ou
- Plen resipyan plastik yo avèk dlo, epi kite apeprè yon pous espas andedan yo chak pou dlo konjle a ogmante. Mete resipyan yo nan frijidè oswa nan frizè. Dlo glase a oswa dlo konjle a ap fè manje a rete frèt pandan plizyè èdtan an si pa ta genyen kouran elektrik.
- Si ou itilize medikaman ki bezwen refrijerasyon, ou kapab mete pifò medikaman yo nan yon frijidè ki fèmen pandan plizyè èdtan san pwoblèm. Si w pa sèten, tcheke avèk doktè oswa famasyen ou.
- Sovgade fichye ak sistèm eksplwatasyon enfòmatik yo. Anvizaje achte batri siplemantè ak yon konvètisè elektrik si w ap itilize yon òdinatè pòtab.
- Etenn tout òdinatè, ekran, enprimant, machin fotokopi, eskanè ak lòt aparèy elektrik lè ou p ap itilize yo.
- Chèche jwenn yon milti-plòg pou ekipman elektwonik ou yo.
- Si ou genyen yon tele-kòmann pòt garaj elektrik, chèche kote manyèl levye debreyaj la ye epi aprann fason pou opere li.
- Si ou genyen yon telefòn lakay ou oswa nan travay ou ki fèt pou fonksyone avèk kouran elektrik (tankou yon telefòn san fil), fè plan pou yon kominikasyon altène, tankou yon konbine estanda, telefòn selilè, radyo oswa bipè.
- Kite tank gaz vwati ou plen a omwen mwatye paske estasyon gaz yo depannde kouran elektrik pou fè ponp yo fonksyone.
- Sonje ekipman tankou gichè otomatik (ATM) kapab pa fonksyone lè genyen yon blakawout, kidonk asire ou genyen lajan kach siplemantè lakay ou.
- Konnen si w ap viv nan yon zòn ki genyen blakawout altène. Genyen blakawout altène lè yon konpayi kouran elektrik fèmen elektrisite a nan zòn ki chwazi pou fè epay enèji. Anjeneral, blakawout yo dire inèdtan, answit kouran an retounen epi konpayi a fèmen kouran an nan yon lòt zòn. Lopital, bilding wo ki sèvi pou kontwòl ayewopò yo, biwo lapolis, ak depatman ponpye pa konsène nan blakawout altène sa yo. Kapab genyen blakawout nenpòt kilè lajounen an epitou blakawout yo kapab afekte menm zòn nan plis pase yon fwa pa jou.
- Chèche konnen kijan pou pwoteje manje pandan ak apre yon ijans lè ou ale nan: http://www.foodsafety.gov/keep/emergency/index.html (nan lang Angle)
Koute Ofisyèl lokal yo
Aprann kichòy sou plan-dijans gouvènman leta ak gouvènman lokal zòn ou te kreye. Nan nenpòt ijans, toujou koute enstriksyon ofisyèl jesyon ijans lokal yo bay. Anjeneral, blakawout altène yo rive lè genyen plis itilizasyon kouran elektrik, sitou pandan tan cho lè anpil moun ap itilize è-kondisyone pou yo rete fre. Konpayi kouran elektrik yo ap eseye bay yon avètisman lè yo fèmen kouran elektrik la nan yon zòn, men yo pa kapab toujou fè sa.
Pou jwenn lòt enfòmasyon sou fason pou fè plan ak pou prepare pou blakawout epitou sa pou fè pandan ak apre yon blakawout, ale nan sit wèb American Red Cross (nan lang Angle)


text:
Yon gwo responsab venezuelyen fè konnen prezidan Hugo Chavez toujou gen anpil difikilte pou l respire apre dènye operasyon li sibi pou kansè nan Kiba a, sa gen 2 mwa.
Jedi apre midi, minis enfòmasyon Venezuela a, Ernesto Villegas, bay yon « nouvo kont randi sou kondisyon sante prezidan venezuelyen an e li deklare pwoblèm respirasyon ki te parèt aprè operasyon an ap pèsiste e tandans la pa twò favorab. Donk misye Chavez kontinye ap resevwa swen. Tretman medikal pou maladi prensipal li a ap rapouswiv san okèn move konsekans, di mwens, pou kounye a.
Msye Chavez ap resevwa swen nan yon lopital militè nan Venezuela. Li te retounen lakay li lendi aprè 2 mwa tretman nan Kiba kote li te sibi dènye operasyon pou kansè li a. Okenn moun pa janm wè msye Chavez an publik depi dat entèvasyon medikal sa a.


text:
WASHINGTON, DC, U.S.A. (VOA) -- Asanble jeneral Oganizasyn Nasyon Zini an, ki dewoule chak ane, ap tanmen madi 24 septanm 2013 la nan New York kote chèf deta, chèf gouvènman ak otorite wo-plase divès peyi nan lemond, pral pran lapawòl pou yo bay opinyon yo sou eta sitiyasyon an sou planèt nou an an jeneral, e nan peyi yo an patikilye.
Tribunal Español No Investigará A Cuba
WASHINGTON, DC, U.S.A. (VOA) -- Un tribunal español desestimó la petición de investigar al gobierno de Cuba por el caso de la muerte de los disidentes cubanos Oswaldo Payá y Harold Cepeda, ocurrida en un supuesto accidente de tránsito en 2012.
WASHINGTON, DC, U.S.A. (VOA) -- Prezidan ayisyen an, Michel Martelly, kòmanse yon kanpay konsiltasyon prive ak lidè politik yo nan moman yon manm gouvènman an konteste vòt pwojè lwa elektoral la nan Chanm Depite a.
WASHINGTON, DC, U.S.A. (VOA) -- Premye Minis ayisyen an Laurent Lamothe, k ap fè yon toune sou kontinan ewopeyen an, prezante konpliman li bay depite yo poutèt yo vote, menm si se difisilman, pwojè-lwa elektoral la avan yo ale an vakans.
WASHINGTON, DC, U.S.A. (VOA) -- Ann Ayiti, chanm depite a ale an vakans apre manm yo vote, lendi 9 septanm 2013 la, pou yo apwouve pwojè lwa elektoral la. Nouvèl yo fè konnen seyans la dewoule nan yon konfizyon total ; men finalman yon majorite te rive apwouve dokiman an.
WASHINGTON, DC, U.S.A. (VOA) -- Forecasters have issued a tropical storm warning for Bermuda as Tropical Storm Gabrielle moves closer to the British island territory.
Premye Minis Lamothe Satisfè Ak Dewoulman Rankont Ekonomik Petro-Caribe A Ann Ayiti
WASHINGTON, DC, U.S.A. (VOA) -- Minis Afè Etranjè divès peyi Karayib la ak Amerik Latinn nan retounen lakay yo nan fen weekend nan aprè yo fin patisipe nan 11èm somè Zòn Ekonomik Petro-Caribe a nan Petyonvil.
WASHINGTON, DC, U.S.A. (VOA) -- Petyonvil, ki sou yon distans kèk kilomèt o nò-dès Pòtoprens, se syèj 11èm reyinyon ministeryèl peyi manm Zòn Ekonomik Petwo-Caribe a (ZEP).
Ayiti - Eleksyon:Divizyon Ant Diferan Blòk Nan Palman An Sou Pwojè-Lwa Elektoral La
WASHINGTON, DC, U.S.A. (VOA) -- Komisyon Chanm Depite a kap travay sou pwojè-lwa elektoral la prepare 2 rapò diferan sou dokiman an apre manm 2 blòk pat rive antann yo sou yon seri atik.
Komisyon Palmantè K Ap Travay Sou Pwojè Lwa Elektoral La, Kapab Remèt Rapò Li Madi 3 Septanm 2013 La
WASHINGTON, DC, U.S.A. (VOA) -- Ann Ayiti, yon regwoupman pati politik nan opozisyon an chita-pale ak depite yo nan palman an pou yo te abòde sitiyasyon politik la nan peyi a.
Caribseek News Search
Explore Caribseek
Advertisement
Click here to subscribe to Global News Matters.
Caribseek Life
A Couple Of Days In Georgetown
A Hole In One -Teeing Up In The Caribbean
Caribbean Economic Performance Report
“A Cri De Coeur For CARICOM: Lest We Wither On The Vine”
“Ik, Pieter Stuyvesant, .....”
Bahamian Artist -Maxwell Taylor


text:
Kategori:Penti
Mo penti a vledi yon bagay oswa yon fason yon moun mete yon koulè sou yon bagay tankou papye, twal, bwa, glas, beton oswa sou lòt bagay enkò. Nan yon sans atistik, mo penti a vle di tout sa yon moun fè atistikman ak desen. Penti se mwayen yon atis pent itilize pou montre yon seri sijè jan li santi l.
-
Pittura-Painting1.jpg
-
Pittura-Painting2.jpg
-
Pittura-Painting3.JPG
-
Pittura-Painting4.JPG
Atis pent yo : Pent ayisyen
Atik yo nan kategori "Penti"
200 Paj sa yo nan kategori sa, sou 836 total.(200 presedan) (200 swivan)(200 presedan) (200 swivan)


text:
Deklarasyon okipasyon vil New York
Assemble general vil New York te asepte dokiman sa 29 septemb 2011
Kom nou reini ensamb ak solidarite pou eksprime you sentiman gwo injistis, nou dwe chache comprann ki sa ki pouse nou reuni la. Nou ekri dokiman sa pou tout moun ki santi yo ofense ak gro “business” nan mond lan kapab konnin ke nou ak yo pou nou sipote yo.
Tankou you sel pep, ki uni, nou rekonet realite-a: lavni ras moun mande koperasyon tout moun. Ke systèm nou-an dwé protéjé dwa tout moun e akoz koripsyon system nan ginyin, se responsablité tout moun pou yo protéjé dwa yo ak dwa tout vwazin yo.
You gouvènman democratik realize yon pouvwa jis bo koté pep la, men koperasyon pa chache consantman pou pran riches pep la ak te-a, pa ginyen you vre demokrasy ki posib lè se pouvwa ekonomik la ki deside pwosesis la. Nou vini bò koté ou nan you moman lè koperasyion, bay riches plus vale ke pep la.
Kité fè sa yo koni:
- Yo te sesi kay nou nan you pwosesis ki ilegal, menm lè yo pa genyen you original ipotèk.
- Yo pran tout fòs economik kontribyab yo san yo pa sibi pinisyon, yo kpntinye bay tèt yo gro bonis.
- Yo continué krée inégalité ak diskriminasyon nan tout aktivité travay baze sou laj, koulè po, sèx, identité sexuèl, ak oriantasyon sexuèl.
- Yo anpwazonnen ekipman manjé ak néglijance, yo febli systèm agrilkiti à travè monopolizasyion.
- Yo continué profité ap tòtiré, enfèmé, maltrété sevèman tout animal yo, se ak you intensyon caché yo pozé action sa yo.
- Ya’p chaché continuèlman anile dwa employé yo: tankou dwa pou negosié pou you pi bon salè, dwa pou yo sekirize kondisyon travay yo.
- Yo kinbé etidyan yo an otaj ak dizèn milié dola dèt pou edikasyon yo, ki se you dwa moun ginyin.
- Kontasman yo transferé job ki anndan peyi a lot peyi you fason pou yo pa peye swen santé ak salè.
- Yo infliansé tribunal yo pou yo ka genyen memm dwa ak tout moun pou koperasyon yo, you fason pou yo pa koupab pou yo pa genyen anken responblité.
- Yo depanse anpil milié dola nan peye avoka you fason pou yo evite kontra asirans swen santé.
- Yo vann pèsonèl konfidansyalité yo tankou machandiz.
- Yo utilize fòs militè ak fòs polis pou anpeche libèté media.
- Yo fè espre refize raple move produi ki kapab you danje pou la vi, pou yo kabap ginyen anpil profi.
- Yo determine regleman ekonomik yo , andepi de echèk katastrofik regleman produi yo epi yap kontinye produi nan laveni.
- Yo bay anpil lajan à politisien ki responsab pou reglemante yo.
- Yo kontinye bloke fòm altènativ enèji pou yo fè nou depann de petwòl.
- Yo kontinué bloké medikaman propriete publik yo ki kapab sové la vi anpil moun e ki ede protejé investisman ki deja bay anpil profi.
- Intansyoneleman yo cache devèsman petwòl, aksidan, defo bookkeeping ak inaktiv ingredian nan fe profi.
- Intansyoneleman yo pa bay pèp la vrè informasyon, e yo kreyé you environman de pe a travè kominikasyon media.
- Yo asepté kontra privé pou yo ka asasiné prizonié yo memm le asasin sa yo fè fas ak anpil dout sou kilpabilité prizonié yo.
- Yo kontinué kimbé system kolonyalism nasyonalman ak intènasyonalman.
- Yo patisipé nan tòturé ak touyé sivil inosan yo ki lot bò dlo.
- Yo knotinué kreyé zam destriksyon masif pou yo resevwa kontra gouvènman.*
A pèp ki nan mond la,
Nou, asanblé jeneral “occupying Wall Street in Liberty Square,” ankourajé ou pou realize pouvwa ou.
Egzèsé dwa ou pou rasanblé; okipe espas publik ; kreé you procedé pou adresé problèm ke nou fè fas. Epi, generé soluyon ki aksesib ak tout moun.
Ak tout kominoté kak bouje e kap fòmé pliziè gwoup nan lespri pou yo fè you demokrasi patisipatif, nou ofri sipò, dokimantasyon, e tout resous ki a dispozisyon nou.
Vin fè you sèl ak nou pou ou fè tandé vwa ou!
*Konplent say yo pa bay tout detay ki genyen.


text:
Kapab Recovery Sòsye reparasyon 2GB dosye pst nan fòma an pespektiv fin vye granmoun?
Nou dekri posiblite pou reparasyon 2GB pst dosye (gqo pst dosye) ak sèvis piblik Sòsye Recovery pa konvèti pst dosye nan fòma an pespektiv fin vye granmoun nan New a Unicode pst fòma.
Wi, Recovery Sòsye kapab vre reparasyon 2GB pst dosye nan fòma an pespektiv fin vye granmoun. We’;ll make a few comments to explain.
Microsoft Outlook Versions 97-2002 limite gwosè a nan dosye dosye pèsonèl (.pst) ak dosye katab offline (.bò solèy leve) de jigokte nan espas ki gen kapasite. Si yon bagay nouvo oswa chanje ogmante gwosè a dosye nan plis pase 2GB, Lè sa a, li vin enposib yo sèvi ak sa yo rele an gqo pst oswa bò solèy leve dosye. Pwoblèm sa a se rele 2GB pwoblèm nan dosye pst.
Kòmanse ak pespektiv 2003, pwogram nan sipòte dosye pst nan 2GB ak pi gwo. Sa a te vin posib gras ak aplikasyon an nan fòma unikod nan pst dosye. Sepandan, deplase ou nan yon vèsyon modèn nan pespektiv ki nesesè yo nan lòd yo kreye yon nouvo dosye pst, depi yon metòd pou konvèti, mete ajou, oswa transfere done ki sòti nan pespektiv fin vye granmoun 97-2002 katab dosye pèsonèl pap bay. Sa a, kòm byen ke pwoblèm nan nan gqo pst dosye, is very easy to solve with the help of pst conversion using Pespektiv Recovery Sòsye.
Lè l sèvi avèk Sòsye Recovery pespektiv Reparasyon 2GB pst Dosye ak Konvèti pst Dosye pespektiv a 2003 Fòma
An reyalite, fikse yon dosye pst - yon gqo pst dosye - tou montan konvèti dosye a pst ak yon fòma unikod. Kòmanse Pespektiv Recovery Sòsye and perform the following steps:
-
Lè l sèvi avèk dyalòg la, in the “;Source PST file”; jaden presize yon dosye katab pèsonèl yo dwe trete. Li kapab swa yon gqo 2GB pst dosye oswa yon ka itilize pst dosye nan fòma la fin vye granmoun, ki dwe konvèti pou yo itilize nan MS pespektiv 2003-2010.
Enpòtan: Before you recover or convert a pst file don’;t forget to make a backup.
- Pa defo, the fixed pst file is stored in the same directory as the original pst with the file name mask “;repare-[File nan dosye a sous pst].pst”;. Pou chanje kote adrès la, itilize dyalòg la Navige.
- Apre tout etap sa yo nan sòsye an, ou pral repare 2GB pst dosye a. Kòm yon rezilta nan ranje / konvèti dosye a pst tout done (imèl, kontak, elatriye) yo deplase nan la Unicode pst dosye. Kòmanse, li pral bezwen dwe konekte nan MS pespektiv.


text:
IZIN ENÈJI NIKLEYÈ
Izin enèji nikleyè yo itilize chalè ki kreye nan fisyon nikleyè nan yon anviwònman ki byen fèmen pou konvèti dlo an vapè, ki alimante jeneratè pou pwodui elektrisite. Izin enèji nikleyè yo opere nan pifò eta nan peyi a, epi yo pwodui apeprè 20 pousan enèji nasyon an. Prèske 3 milyon Ameriken viv sou yon distans 10 mil avèk yon izin enèji nikleyè k ap opere.
Menmsi Komisyon Kontwòl Nikleyè (NRC) siveye ak kontwole konstwiksyon ak operasyon izin sa yo, li posib pou gen aksidan. Kapab gen yon aksidan nan nivo radyasyon danjere ki kapab afekte sante ak sekirite piblik k ap viv toupre izin enèji nikleyè a.
Gouvènman lokal ak gouvènman eta yo, ajans federal, ak konpayi elektrik gen plan repons pou ijans sizoka ta gen yon ensidan nan izin enèji nikleyè. Plan yo defini de (2) "zòn planifikasyon pou ijans." Yon zòn kouvri yon espas nan yon reyon 10 mil avèk izin nan, kote li posib pou moun yo ta ka pran chòk lè yo ekspoze nan radyasyon dirèk. Dezyèm zòn nan kouvri yon pi gwo espas, anjeneral apeprè yon reyon 50 mil avèk izin nan, kote materyèl radyo-aktif yo kapab kontamine rezèv dlo, danre alimantè ak betay.
Posib danje nan yon aksidan nan yon izin enèji nikleyè se ekspozisyon nan radyasyon. Ekspozisyon sa a kapab sòti nan degajman materyèl radyo-aktif ki sòti nan izin nan pou ale nan anviwònman an, anjeneral ki fòme avèk yon kouch gaz ak patikil radyo-aktif (fòmasyon tankou nyaj). Gwo danje pou moun ki toupre kouch la se ekspozisyon nan radyasyon nan kò yo ki sòti nan nyaj ak patikil ki depoze sou sòl la, inalasyon materyèl radyo-aktif ak lè moun yo vale materyèl radyo-aktif.
Materyèl radyo-aktif yo gen konpoze avèk atòm ki pa estab. Yon atòm ki pa estab degaje enèji anplis li jouk lè li vin estab. Enèji ki emèt la se radyasyon. Chak nan nou ekspoze nan radyasyon chak jou nan sous natirèl yo, tankou Solèy la ak Latè. Ti tras radyasyon prezan nan manje ak dlo. Radyasyon degaje tou nan sous moun kreye tankou machin radyografi, aparèy televizyon ak mikwo-onn. Radyasyon gen yon efè kimilatif. Tank yon moun ekspoze plis tan nan radyasyon tank efè a pi gwo. Si ou ekspoze nan radyasyon twòp, ou kapab gen maladi grav oswa ou kapab mouri.
Anvan
Anvan yon Ijans nan Izin Enèji Nikleyè
Bagay ki anba la yo se bagay ou kapab fè pou pwoteje tèt ou, fanmi ou ak byen ou kont konsekans yon ijans nan izin enèji nikleyè:
- Prepare yon Twous Rezèv pou Ijans, ki genyen ladan atik tankou manje ki p ap gate, dlo, ak yon radyo ki fonksyone avèk pil oswa avèk manivèl, flach ak pil siplemantè. Ou ta dwe mete bach plastik, adeziv twal, ak sizo nan twous la pou kapab pi byen prepare pou yon ensidan nan izin enèji nikleyè. Ou ka vle prepare yon twous pòtatif pou mete li nan vwati ou sizoka yo mande ou pou deplase. Twous sa a ta dwe gen ladan:
- Kopi medikaman sou preskripsyon ak ekipman medikal.
- Atik pou kouche ak rad, tankou sak kouchaj ak zòrye.
- Kopi dokiman enpòtan: pèmi kondui, kat Sekirite Sosyal, prèv rezidans, kontra asirans, testaman, paye kay, batistè ak sètifika maryaj, dosye taks, elatriye.
- Fè yon Plan Fanmi pou Ijansou. Fanmi ou ka pa ansanm lè gen yon katastwòf, poutèt sa li enpòtan pou konnen kijan youn ap kontakte lòt, kijan n ap tounen ansanm ak sa w ap fè sizoka gen yon ijans.
- Planifye kote fanmi ou ap reyini, andedan ak deyò katye imedyat ou.
- Li ka pi fasil pou fè yon apèl entè-iben pase pou rele nan vilaj la, kidonk yon kontak deyò vil la ka nan yon pi bon pozisyon pou kominike avèk manm fanmi ki separe yo.
- Ou ka vle chèche enfòmasyon tou sou plan pou ijans kote manm fanmi ou yo pase tan yo: travay, gadri ak lekòl. Si pa gen plan, anvizaje sèvi kòm volontè pou kreye youn.
- Ou dwe konnen sistèm avètisman ak plan katastwòf kominote ou, ansanm avèk wout pou deplasman yo.
- Fè travayè sosyal ak founisè sèvis gadri yo konnen plan ou.
- Fè plan pou bèt kay ou.
- Chèche jwenn dokiman ki gen enfòmasyon sou ijans piblik nan konpayi enèji ki opere izin enèji nikleyè zòn ou oswa biwo sèvis ijans zòn ou. Si w ap viv sou yon distans 10 mil avèk izin enèji a, ou ta dwe resevwa dokiman chak ane nan konpayi enèji a oswa nan gouvènman eta kote w ap viv oswa nan gouvènman lokal ou.
Konnen Tèm yo
Abitye ou avèk tèm sa yo pou ede ou idantifye yon ijans nan izin enèji nikleyè:
Notifikasyon Evènman ki pa Regilye - Gen yon ti pwoblèm nan izin nan. Yo pa prevwa fuit radyasyon. Li p ap nesesè pou fè aksyon.
Alèt - Gen yon ti pwoblèm, epi kapab gen fuit ti kantite radyasyon andedan izin nan. Sa p ap afekte ou, epi li pa nesesè pou fè aksyon.
Ijans nan Zòn Teren Izin nan - Sirèn zòn nan kapab sonnen. Koute radyo oswa gade televizyon pou jwenn enfòmasyon sou sekirite.
Ijans Jeneral - Kapab gen fuit radyasyon deyò izin nan ak lwen teren izin nan. Sirèn yo ap sonnen. Kapte estasyon radyo oswa televizyon lokal ou pou jwenn rapò yo. Prepare ou pou swiv enstriksyon yo prese-prese.
Bilding kòm Pwoteksyon
Building as Shelter Text Version TXT 1Kb
Chif ki nan graf sa a reprezante yon 'faktè rediksyon dòz.' Yon faktè rediksyon dòz 10 vle di yon moun ki nan zòn nan ta pran 1/10yèm dòz yon moun ki deyò. Yon faktè rediksyon dòz 200 vle di yon moun ki nan zòn nan ta pran 1/200yèm dòz yon moun ki deyò.
Pou jwenn plis enfòmasyon, li Konsèy pou Planifikasyon pou Repons nan yon Eksplozyon Nikleyè PDF komite entè-ajans federal ki anba kontwòl Biwo Egzekitif Prezidan an.
Pandan
Pandan yon Ijans nan Izin Enèji Nikleyè
Si yon aksidan nan yon izin enèji nikleyè a te dwe degaje radyasyon nan zòn ou, otorite lokal yo ta aktive sirèn alam yo oswa yon lòt metòd alèt yo apwouve. Yo ta ba ou enstriksyon tou nan Sistèm Alèt Ijans lan (EAS) nan televizyon ak estasyon radyo lokal sou fason pou pwoteje tèt ou.
- Swiv enstriksyon EAS yo avèk anpil atansyon.
- Diminye ekspozisyon ou nèt nan radyasyon an. Pou fè sa, ogmante distans ki ant oumenm ak sous radyasyon an. Ou kapab bezwen deplase oswa rete andedan lakay ou pou diminye ekspozisyon an nèt.
- Si yo mande ou pou deplase, kite fenèt ak bouch ayerasyon vwati ou fèmen; itilize k ap re-sikile a.
- Si yo mande ou pou rete andedan kay, fèmen è-kondisyone a, vantilatè ayerasyon yo, founo a ak lòt aparèy ki aspire lè.
- Pwoteje tèt ou. Pou fè sa, mete materyèl lou ak epè ant oumenm ak sous radyasyon an. Ale nan yon sousòl oswa nan lòt zòn anba tè, si li posib.
- Pa itilize telefòn nan sof si li nesesè toutbon.
- Rete lwen zòn ensidan an. Pifò radyasyon pèdi fòs li yon jan vit.
Apre
Pandan yon Ijans nan Izin Enèji Nikleyè
Sa ki anba la yo se gid pou peryòd ki vini apre yon ijans nan izin enèji nikleyè:
- Ale nan yon abri piblik yo bay si yo te di ou pou deplase, oswa si ou santi ou pa gen sekirite pou rete lakay ou.Voye tèks SHELTER + Kòd postal ou nan 43362 (4FEMA) pou jwenn abri ki pi pre nan zòn ou (egzanp:shelter 12345).
- Aji vit si ou te pran kontak avèk radyasyon danjere oswa si ou te ekspoze ladan.
- Swiv eksplikasyon otorite lokal yo bay pou de-kontaminasyon.Yo ka mande ou pou pran yon beny okonplè nan douch.
- Chanje rad ou ak soulye ou; mete rad ki te ekspoze a nan yon sache plastik; bouche sache a epi mete li deyò.
- Chèche tretman medikal san pèdi tan si ou gen sentòm dwòl, tankou kèplen.
- Koute radyo oswa televizyon lokal pou jwenn dènye enfòmasyon sou ijans lan.
- Ede yon vwazen ki ka bezwen asistans espesyal - tibebe, granmoun aje ak moun ki gen bezwen pou aksè oswa bezwen fonksyonèl ka bezwen asistans siplemantè.Moun k ap pran swen yo oswa ki gen gwo fanmi ka bezwen lòt asistans nan sitiyasyon ijan yo.
- Retounen lakay ou sèlman lè otorite yo endike pa gen pwoblèm.
- Mete manje yo nan bwat ki fèmen oswa nan frijidè a.Ou ta dwe lave manje ki pa t kouvri anvan yo anvan ou mete yo nan bwat yo.
Plis Enfòmasyon
Sitwèb Asosye
Ale sou Entènèt nan sitwèb ki anba la yo pou jwenn plis enfòmasyon sou fason pou planifye ak prepare pou yon ijans nan izin enèji nikleyè ak sou fason pou konnen resous ki disponib yo:
- Pwogram FEMA pou Preparasyon Ijans Radyolojik
- Lakwa-Wouj Ameriken
- Komisyon Kontwòl Nikleyè
- Administrasyon Sekirite Nikleyè Nasyonal Depatman Enèji
- Ajans Pwoteksyon Anviwònman
Koute Ofisyèl lokal yo
Aprann kichòy sou plan pou ijans gouvènman eta a ak gouvènman lokalkreye nan zòn ou. Nan nenpòt ijans, toujou koute enstwiksyon ofisyèl jesyon ijans lokal yo bay.


text:
Film Argo bay anpil sipriz lè li ranpòte gwo mayòl nan remiz Pri Golden Globes Awards yo nan Hollywood. Film sa a resevwa pri pou meyè dramatizasyon epi sineyas la, Ben Affleck, pase men pran pri meyè direktè a.
Daniel Day-Lewis pat tèlman gen pwoblèm pou li ranpòte pri meyè pèfomans yon aktè pou wòl li jwe nan yon film dramatik ki rele Lincoln (dayè se wòl prezidan Lincoln nan misye jwe), tandiske Jessica Chastain resevwa pri meyè aktris dramatik la pou wòl li nan Zero Dark Thirty. Les Misérables genyen pri pou meyè komedi a oubyen pou kategori mizikal; e vedèt prensipal film nan, Hugh Jackman, ranpòte pri meyè pèfòmans yon aktè nan yon komedi oubyen nan yon mizikal.
Ansyen prezidan Bill Clinton te bay sa kèk obsèvatè konsidere kòm meyè pèfomans sware a. Vrèman-vre, Misye Clinton te fè yon parèt ki siprann preske tout moun e se tout piblik la ki te leve-kanpe pou bat bravo anvan li te menm kòmanse pale.
Ansyen prezidan ameriken an te entwodwi imaj video film Lincoln nan ke sineyas Steven Spielberg te pwodui e ki rakonte istwa prezidan Abraham Lincoln ki te dirije Lèzetazini pandan Lagè Sivil la nan 19èm sièk la.
Se manm Asosyasyon Près Etranjè Holliwood la ki vote pou chwazi gayan pri Golden Globes yo. Souvan moun konsidere seremoni sa a kòm yon avan-gou pou pri akademi yo (Academy Awards) ki pral dewoule mwa pwochen an.


text:
Lame britanik fè konnen youn nan sòlda li yo mouri anba men yon manm yo sispèk kòm manm lame nasyonal Afgan an.
Ministè defans britanik la deklare madi 8 desanm nan, atakan an te brake zam sou sòlda entènasyonal yo nan yon baz militè ki nan pwovens Helmand, nan pati sid Afganistan, epi li te kòmanse tire.
Daprè otorite lokal yo, plizyè sòlda britanik blese nan atak la. Kòmandman l’OTAN nan Afganistan an di fiziyad sa a ki dewoule lendi 7 janvye a, se dènye nan yon seri ensidan ki fè pati, daprè sa otorite yo sispèk, sa ki rele atak entèn –sètadi atak sòlda afgan lanse sou sòlda etranje k ap travay avèk yo.
Atak sa yo ogmante seryezman nan Afganistan e yo te koze lanmò plis pase 60 sòlda etranje nan ane 2012 la